title: Ruel Fox

text: Foxista maksettu siirtosumma oli Tottenhamin siihenastisen seurahistorian toiseksi suurin. Tottenhamissa Fox nousi nopeasti manageri Gerry Francisin ja kannattajien suosioon. Francisin johdolla Tottenham ei kuitenkaan saavuttanut suurempaa menetystä. Kesäkuussa 1997 Tottenham hankki Newcastlesta keskikenttäpelaaja David Ginolan ja Fox ja Ginola päättyivät jälleen samaan seuraan. Kausi 1997–1998 alkoi huonosti ja Tottenham joutui taistelemaan sarjapaikkansa puolesta. Marraskuussa 1997 Gerry Francis erotettiin managerin paikalta. Ruel Fox jäi Tottenhamissa tämän jälkeen vaihtomiehen rooliin ja oli jatkuvien myyntihuhujen kohteena. Fox jatkoi kuitenkin Tottenhamissa kauden 2000–2001 alkuun saakka, jolloin hän siirtyi West Bromwichiin. Kauden 2001–2002 päätteeksi West Bromwich nousi Valioliigan nousukarsintojen kautta pitkästä aikaa Englannin korkeimmalle sarjatasolle. Kauden päätteeksi Ruel Fox ilmoitti kuitenkin päättävänsä oman pelaajauransa.


title: Stephen Ward (jalkapalloilija)

text: Stephen Ward (s. 20. elokuuta 1985 Dublin) on irlantilainen jalkapalloilija, joka edustaa Valioliigassa pelaavaa Burnley FC:tä. Ward on pelipaikaltaan yleensä vasen laitapuolustaja, mutta usein hän pelaa myös ylempänä kentällä. Vasenjalkainen Ward kuuluu myös Irlannin jalkapallomaajoukkueeseen.


title: Stephen Ward (jalkapalloilija)

text: Ammattilaisuransa Bohemiansissa vuonna 2003 aloittanut Ward edusti seuraa vuoteen 2007 asti. Vuonna 2007 hän siirtyi Englannin Mestaruussarjassa tuolloin pelanneeseen Wolverhampton Wanderersiin, jonka hän auttoi ylös Valioliigan kaudeksi 2009-2010. Kauden 2011-2012 jälkeen Wolves kuitenkin putosi Mestaruussarjaan ja heti seuraavana vuonna Englannin Ykkösliigaan, joten Wolverhampton-urallaan käytännössä kaikkia kenttäpelaajan paikkoja pelannut Ward siirtyi lainalle Mestaruussarjan Brighton & Hove Albioniin kaudeksi 2013-14. Hän oli Brightonin avainpelaaja, kun seura selviytyi nousukarsintojen välieriin.


title: Stephen Ward (jalkapalloilija)

text: Wardin seitsemän vuoden ura Wolverhamptonin sopimuspelaajana päättyi kesällä 2014, kun hän siirtyi Valioliigaan nousseeseen Burnley FC:hen kolmen vuoden sopimuksella. Ensimmäisellä kaudellaan Ward pelasi Burnleyssä vain yhdeksän Valioliiga-ottelua, kun seura putosi takaisin Mestaruussarjaan.


title: Stephen Ward (jalkapalloilija)

text: Alle 21-vuotiaissa Irlantia edustanut Ward teki debyyttinsä Irlannin jalkapallomaajoukkueessa toukokuussa 2011 Pohjois-Irlantia vastaan. Ward teki voittomaalin heti ensimmäisessä maaottelussaan. Ward pelasi kaikissa Irlannin kolmessa EM-ottelussa vuoden 2012 kisoissa. Irlanti putosi jo lohkovaiheessa hävittyään kaikki ottelunsa.


title: Neles

text: Neles on suomalainen prosessiteollisuuden venttiilien tuotemerkki, joka juontaa juurensa Antti Nelimarkan ja Eino Santasalon vuonna 1956 perustamaan yritykseen Neles Oy. Nykyisin Neles on Metso Oyj:n Flow Control -liiketoiminta-alueen venttiilien ja niiden säätölaitteiden tuotemerkki.


title: Neles

text: Lahjakas diplomi-insinööri Antti Nelimarkka (1923-1990), taidemaalari Eero Nelimarkan poika, oli yhtiön pääomistaja, ja sen vähemmistöosakkaina olivat Nelimarkan vaimo Kerttu sekä Eino Santasalo, jonka kanssa Nelimarkka oli jo 16 vuotta aiemmin vuonna 1940 perustanut myös E. Santasalo Oy:n (nykyisin Moventas Gears Oy).


title: Neles

text: Vuonna 1960 Nelimarkan ja Santasalon tiet erkanivat, yhtiöiden ristiinomistus purettiin ja Neles Oy jatkoi venttiiliyrityksenä Nelimarkan perheen omistuksessa. Alkuvuosina Helsingin Herttoniemessä toiminut yritys kehitti ja valmisti kiertoventtiilityyppisiä käsikäyttöisiä sulkuventtiilejä sekä yhä enemmän myös säätöventtiilejä ja kauko-ohjattavia sulkuventtiilejä. Pallo- ja läppätyyppisten venttiilien työstökoneetkin oli aluksi suunniteltava itse. Valtaosa tuotannosta meni jo 1960-luvun puolivälissä vientimarkkinoille.


title: Neles

text: 1960-luvun loppupuolella Nelekselle suunniteltiin ja rakennutettiin uudet toimitilat Roihupellon teollisuusalueelle uuden teknisen johtajan Jouko Koskisen johdolla, joka vuosina 1980–1996 toimi Neleksen toimitusjohtajana.


title: Neles

text: Antti Nelimarkan terveys heikkeni 1980-luvun alussa, ja Nelimarkat päätyivät yrityksen myymiseen Rauma-Repolalle vuoden 1982 alussa.


title: Neles

text:
Neleksen oma tutkimustoiminta alkoi metallilaboratorion perustamisella vuonna 1970. Tehdaslaajennuksen yhteyteen vuonna 1983 rakennettiin oma virtauslaboratorio. Tutkimustoiminta palveli sekä tuotekehitystä että tuotantotekniikan parantamista.
Neleksen tärkeimpiä saavutuksia olivat metallitiivisteiset pallo- ja läppäventtiilit, hyvin standardoitu toimilaitevalikoima sekä asennoittimien kehitys ensin pneumaattisesta elektropneumaattiseen ja lopulta digitaalisen ohjaukseen.
1960-luvulla Neles toimi vientimarkkinoilla edustajien avulla, kunnes 1970-luvulla alettiin perustaa omia tytäryhtiöitä. Ensimmäinen Suomen ulkopuolinen tehdas aloitti Brasiliassa 1980. Neleksestä tuli ensimmäinen eurooppalainen venttiiliyritys, jonka onnistui etabloitua Pohjois-Amerikkaan. Vuonna 1988 Neles fuusioitui itsensä kokoisen Jamesbury Corporationin kanssa Neles-Jamesburyksi, jolla oli tytäryhtiöitä noin 20 maassa ja valmistusta kuudessa.


title: Neles

text: Vuonna 1997 Neles-Jamesburystä tuli Neles Controls, joka yhdistyi Valmet Automation Oy:n kanssa 1999. Vuodesta 2001 se on toiminut osana Metso-konsernia nimellä Metso Automation, mutta Neles ja Jamesbury ovat yhä käytössä tuotemerkkeinä.


title: Neles

text: Nelekselle myönnettiin vuonna 1974 Tasavallan presidentin vientipalkinto. Rank Xerox nimitti 1978 Neles Oy:n Suomen parhaimmaksi yritykseksi. European Management Forum valitsi 1981 sata parasta pioneeriyritystä Euroopassa. Suomesta mukaan pääsivät Nokia, Kone, Nautor, Kuusakoski ja Neles.


title: CCTV-4

text: CCTV-4 on 24-tuntia ohjelmaa lähettävä kansainvälinen kiinalainen televisiokanava. Se on yksi CCTV:n kuudesta kanavasta, jotka näkyvät Kiinan ulkopuolella. Kanava lähettää dokumentteja, musiikkia, uutisia, draamasarjoja, urheilua ja lastenohjelmia.


title: Kaarle XII:n Norjan sotaretki

text: Kaarle XII:n Norjan sotaretki oli Ruotsin kuninkaan Kaarle XII:n epäonnistunut yritys Norjan valtaamiseksi Tanskalta suuren Pohjan sodan loppuvaiheessa vuosina 1716–1718.


title: Kaarle XII:n Norjan sotaretki

text: Syyskuussa 1716 Kööpenhaminan lähistöllä oli noin 50 000 sotilaan tanskalais-venäläinen armeija valmistautumassa Skånen valtaukseen. Ahvenanmaalla oli 21 000 sotilaan tanskalaislaivasto, joka uhkasi Tukholmaa. Ruotsin kuningas näki Norjan-hyökkäyksen parhaaksi puolustautumiskeinoksi ja vastapuolen valtioiden erimielisyyksien synnyttämiseksi. Loppuvuodesta 1716 kuningas aloitti etenemisen kohti Kristianiaa, joka olikin Ruotsin hallussa kesään 1717 saakka. Laajempi valloitus oli kuitenkin mahdoton Tanskan vahvan laivaston uhatessa.


title: Kaarle XII:n Norjan sotaretki

text: Lokakuussa 1718 operaatio aloitettiin uudestaan. Tarkoitus oli välttää suuria taistelukenttiä ja valloittaa sen sijaan maavoimin Tanskan linnoituksia pitkien piiritysten avulla. Ruotsin 40 000 miehen kokoinen pääarmeija ylitti rajan 30. lokakuuta 1718. Fredrikstenin linnoituksen piiritys alkoi kolme viikkoa myöhemmin. Pohjoisempana aloitettiin Trondheimin sotaretki. Marraskuun viimeisen päivän iltana kuningas sai luodin päähänsä ja kuoli. Karoliinijoukot vetäytyivät ja koko sota oli Ruotsin osalta päättynyt. Trondheimiä piirittäneet Carl Gustaf Armfeltin ruotsalais-suomalaiset joukot joutuivat perääntyessään uudenvuoden aattona 31. joulukuuta 1718 lumimyrskyyn, ja noin puolet 5 000 miehen armeijasta menehtyi tunturimaastoon lähelle Duvedin kylää. Heitä oli yritetty marssittaa mahdollisimman nopeasti omalle puolelle, ja he olivat joutuneet yöpymään useina peräkkäisinä myrskyöinä taivasalla.


title: Charli XCX

text: Charlotte Emma Aitchison (s. 2. elokuuta 1992 Stevenage, Hertfordshire, Britannia), tunnetaan paremmin taiteilijanimellään Charli XCX, on brittiläinen laulaja-lauluntekijä.


title: Charli XCX

text: Hän äänitti ensimmäisen albuminsa vuonna 2008, jota ei kuitenkaan julkaistu koskaan kaupoissa. Hän lauloi vuonna 2012 julkaistulla Icona Popin ”I Love It” -kappaleella, jota hän oli myös kirjoittamassa. Hän lauloi myös Iggy Azalean ”Fancy”-kappaleella, joka nousi Billboard Hot 100 -listan ykköseksi. Debyyttialbuminsa, nimeltään "True Romance", Charli XCX julkaisi huhtikuussa 2013. Hänen singlensä, ”Boom Clap” sijoittui Billboard Hot 100 -listalla kymmenen parhaan joukkoon. Vuonna 2014 Charli XCX julkaisi toisen studioalbuminsa, nimeltään "Sucker".


title: Santasalo-Sohlberg

text: Oy Santasalo-Sohlberg Ab oli suomalainen laboratoriovälineitä valmistanut yritys, joka perustettiin Helsinkiin 1932 ja myytiin 1992 American Sterilizer Companylle. Sen päätuotteita olivat 1950–1960-luvulla instrumenttien sterilointiin käytettävät autoklaavit ja 1970-luvulta alkaen Finn-Aqua-tislauskoneet, joita yhä valmistetaan amerikkalaisomisteisessa Steris Finn-Aqua -tehtaassa Tuusulassa.


title: Santasalo-Sohlberg

text: Yrityksen perustivat Niilo V. Santasalo (1900-1968) ja Toivo Sohlberg, jotka tapasivat työskennellessään ohutpeltiyritys G. W. Sohlberg Oy:ssä.


title: Santasalo-Sohlberg

text: Oy Santasalo-Sohlberg Ab:n liikeideana oli valmistaa apteekeille, sairaaloille ja laboratorioille kuivaus- ja lämpökaappeja sekä muita laboratoriovälineitä ja instrumentteja korvaamaan tuontia ulkomailta. Yhtiö toimi aluksi Dagmarinkadulla Töölössä, kunnes muutti vuonna 1938 Sörnäisten Vilhonvuorenkadulle valmistuneeseen Yhtyneiden Hattutehtaiden rakennukseen.


title: Santasalo-Sohlberg

text: Sota-aikana yhtiö palveli puolustusvoimien kenttäsairaaloiden tarpeita, ja vasta sotien jälkeen se alkoi saavuttaa asemia lääketeollisuuden ja sairaalatekniikan markkinoilla, kun vastaavien laitteiden tuonti Suomeen oli säänneltyä. 1950-luvun alusta yrityksessä olivat mukana myös Santasalon koneinsinööreiksi opiskelleet pojat Lauri ja Tapani.


title: Santasalo-Sohlberg

text: Santasalo-Sohlberg valmisti 1950-luvulla jopa neljääsataa tuotetta, pienistä säilytysastioista suuriin autoklaaveihin. Yritys menestyi hyvin Suomeen tuolloin rakennetun keskussairaalaverkoston välinetoimittajana. Etenkin yrityksen tekemät autoklaavit opittiin tuntemaan luotettavina ja käytössä vuosikymmeniä kestävinä.


title: Santasalo-Sohlberg

text: Niilo Santasalo luovutti 1960-luvulla yhtiön johdon pojalleen Lauri Santasalolle (1924–2004). 1970-luvulla yrityksen uudeksi tuoteryhmäksi muodostuivat tislauslaitteistot lääketeollisuudelle suonensisäisten injektioliuosten tuotantoon. Yrityksen kehittämät ja patentoimat Finn-Aqua-monivaihetislauskoneet käyttivät kilpailijoitaan vähemmän energiaa ja olivat niitä toimintavarmempia. Tislaustuoteryhmän avulla yhtiö kasvoi lääketeollisuuden kansainväliseksi laitetoimittajaksi.


title: Santasalo-Sohlberg

text: 1970-luvun lopulla Lauri Santasalo siirtyi tuotekehityksestä vastaavaksi johtajaksi ja toimitusjohtajaksi tuli hänen veljensä Tapani. Samoihin aikoihin yritys siirtyi isompiin tiloihin Konalaan ja sieltä Tuusulaan 1986.


title: Santasalo-Sohlberg

text: Vuonna 1992 Oy Santasalo-Sohlberg Ab myytiin American Sterilizer Companylle, jonka tehdas Steris Finn-Aqua jatkaa tislaus- ja sterilointilaitteiden valmistusta ja tuotekehitystä Tuusulassa.


title: Santasalo-Sohlberg

text: Yritykselle myönnettiin Tasavallan presidentin vientipalkinto vuonna 1985.


title: Elisabet Aleksejevna

text: Elisabet Aleksejevna, syntyjään Louise Marie Auguste Prinzessin von Baden (24. tammikuuta 1779 Karlsruhe – 16. toukokuuta 1826 Belev, Tulan kuvernementti) oli keisarinna, Venäjän keisarin ja Suomen suuriruhtinaan Aleksanteri I:n puoliso.


title: Elisabet Aleksejevna

text: Saksalaissyntyinen Louise oli Badenin perintöprinssi Karl Ludwigin ja hänen puolisonsa Amalie von Hessen-Darmstadtin tytär. Hänen sisaruksiaan oli Fredrika Dorotea, Ruotsin kuninkaan Kustaa IV Aadolfin puoliso. Hän oli vasta 13-vuotias, kun Venäjän keisarinna Katariina II esitteli hänet Pietarissa pojanpojalleen Aleksanterille. Nuoret tutustuivat toisiinsa ja kihlautuivat. Jo ennen häitä Louise oli kääntynyt ortodoksiseen uskoon ja saanut kasteessa uuden nimen "Elisabet Aleksejevna" (ven. "Елизавета Алексеевна"). Pariskunta vihittiin Talvipalatsissa Pietarissa vuonna 1793.


title: Elisabet Aleksejevna

text: Elisabetin ja Aleksanterin suhde oli alkuvuosina onnellinen. Nuori suuriruhtinaspari vietti Talvipalatsin huoneistossaan vilkasta seuraelämää tansseineen ja musisointeineen. Taiteellisesti lahjakkaan Elisabetin kotiutumista edesauttoivat hovissa vaikuttaneet saksalaisperinteet. Katariina II:n kuoleman jälkeen hallitsijaksi nousi Aleksanterin isä Paavali I. Elisabetin välit appivanhempiin eivät kuitenkaan olleet hyvät ja varsinkin uusi keisarinna suhtautui Elisabetiin tylysti. Lisää huolia aiheutti keisari Paavali I:n väkivaltainen kuolema salaliiton uhrina maaliskuussa 1801. Isän kohtalo ja huono omatunto tapahtumiin sekaantumisesta vaivasivat Aleksanteri I:stä koko hänen loppuelämänsä. Tässä Elisabet toimi puolisonsa uskottuna keskustelukumppanina ja tukijana. Avioliitosta syntyneiden kahden tyttären varhainen kuolema aiheutti niin ikään suurta surua keisarinnalle.


title: Elisabet Aleksejevna

text: Uuden keisariparin Aleksanterin ja Elisabetin kruunajaiset ja niihin liittyvät juhlallisuudet pidettiin Moskovassa syksyllä 1801. Seuraavien vuosien aikana keisaripari alkoi etääntyä toisistaan. Syynä oli ennen muuta Aleksanteri I:sen solmima monivuotinen suhde puolalaissyntyisen kreivittären Maria Naryshkinan kanssa. Euroopan politiikkaa hyvin tunteva Elisabet tuki kuitenkin aina miestään valtiollisissa kysymyksissä ja hoiti Pietarissa keisarinnan velvollisuuksiaan puolison pitkien ulkomaanmatkojen aikana. Napoleonia vastaan käydyn isänmaallisen sodan aikana vuonna 1812 keisarinna omistautui sotaorpojen ja muiden vähäosaisten auttamiseen ja lahjoitti suuren osan vuotuisista määrärahoistaan hyväntekeväisyyteen.


title: Elisabet Aleksejevna

text: Keisariparin viimeisiä vuosia on pidetty onnellisina. Syksyllä 1825 pariskunta päätti lähteä keisarinnan huonontuneen terveydentilan vuoksi etelään Asovanmeren rannalla sijaitsevaan Taganrogiin. Siellä Aleksanteri I kuoli yllättäen saman vuoden joulukuussa. Kun Elisabet oli seuraavana vuonna palaamassa Pietariin, hän menehtyi matkalla sairauskohtaukseen Belevissä Tulan kuvernementissä toukokuussa 1826. Kuollessaan hän oli 47-vuotias.


title: Elisabet Aleksejevna

text: Keisarinna Elisabetilla ei ollut koskaan tilaisuutta seurata miestään Aleksanteri I:stä tämän Suomen-vierailuille. Helsingin Kruununhaassa oleva Elisabetinkatu (Elisabetsgatan, nyk. suom. Liisankatu) sai nimensä vuonna 1819 keisarinnan mukaan. Vuonna 1824 valmistunut Carl von Kügelgenin loistelias Suomen maisemia kuvaava kivipiirrosjulkaisu "Vues pittoresques de la Finlande" (Maalauksellisia näkymiä Suomesta) oli omistettu keisarinna Elisabetille.


title: Kymenlaakson museo

text: Kymenlaakson museo on Kotkassa toimiva Kymenlaakson maakuntamuseo, jonka toiminta-alueeseen kuuluu seitsemän kuntaa. Vuonna 1927 perustetun museon ylläpidosta vastasi vuoteen 1967 saakka Kymenlaakson museoseura, jonka jälkeen vastuu siirtyi Kotkan kaupungille. Maakuntamuseon statuksen Kymenlaakson museo sai 1981. Merivartiomuseo kuuluu Kymenlaakson museoon.


title: Kymenlaakson museo

text: Sen näyttelytilat ovat vuodesta 2008 lähtien sijainneet Kotkan Kantasatamassa Merikeskus Vellamossa, jossa toimivat myös Suomen merimuseo ja Tietokeskus Vellamo. Kymenlaakson museon perusnäyttely on nimeltään ”Mutkat suoriksi” ja se käsittää Merikeskus Vellamossa yli 1 500 m² suuruiset näyttelytilat.


title: Kymenlaakson museo

text: Vuonna 2015 Kymenlaakson museoon tutustui 101 395 kävijää, joista 74 361 vierailijalle kirjattiin ilmaiskäynti.


title: André Lotterer

text: André Lotterer (s. 19. marraskuuta 1981 Duisburg, Länsi-Saksa) on belgialais-saksalainen moottoriurheilija. Hän kilpailee saksalaisella lisenssillä. Hän on kolminkertainen Le Mansin 24 tunnin ajon voittaja.


title: André Lotterer

text: Lotterer on kilpaillut vuodesta 2012 lähtien FIA World Endurance Championship -sarjassa Audin LMP1-luokan tehdastallissa. Vuonna 2017 Lotterer kilpailee Porschella. Lisäksi hän kilpailee Japanin Super Formula -sarjassa.


title: André Lotterer

text: Lotterer aloitti uransa kartingsarjoissa vuonna 1989 ja kilpaili eri luokissa aina vuoteen 1997 asti. Vuonna 1998 Lotterer voitti Saksan Formula BMW Junior -sarjan mestaruuden. Seuraava vuonna hän voitti Saksan Formula BMW:n mestaruuden. Samana vuonna hän sijoittui viidenneksi Eurocup Formula Renault -sarjassa. Vuonna 2000 Lotterer siirtyi Saksan Formula 3 -sarjaan ja sijoittui loppupisteissä sarjan neljänneksi. Vuonna 2001 hän ajoi Britannian Formula 3 -sarjassa ollen sarjan loppupisteissä seitsemäs. Vuonna 2002 hän ajoi yhden kilpailun CART-sarjassa.


title: André Lotterer

text: Vuonna 2003 Lotterer siirtyi Japaniin kilpailemaan Formula Nippon -sarjaan. Ensimmäisellä kaudellaan hän sijoittui sarjan viidenneksi. Vuonna 2004 hän sijoittui sarjan toiseksi voitettuaan kauden aikana kaksi kilpailua. Vuosina 2006 ja 2008–2009 Lotterer sijoittui sarjan kolmanneksi, vuonna 2010 hän oli jälleen toinen. Vuonna 2011 hän voitti viimein Formula Nippon -sarjan mestaruuden.


title: André Lotterer

text: Vuodesta 2009 alkaen Lotterer on osallistunut vuosittain Le Mansin 24 tunnin ajoon. Hän sijoittui ensimmäisellä kerralla kilpailussa seitsemänneksi. Vuonna 2010 hän sijoittui kilpailussa toiseksi. Vuonna 2011–2012 Lotterer voitti kilpailun yhdessä Marcel Fässlerin ja Benoît Tréluyerin kanssa. Vuonna 2014 he ottivat yhdessä jo kolmannen voittonsa.


title: André Lotterer

text: Lotterer on kilpaillut myös FIA World Endurance Championship -sarjassa vuodesta 2012, jolloin hän voitti sarjan mestaruuden Fässlerin ja Tréluyerin kanssa. Vuonna 2013 ja 2015 he olivat autokuntansa kanssa sarjan loppupisteissä toisena.


title: André Lotterer

text: Vuonna 2002 Lotterer toimi Formula 1:ssä Jaguar -tallin testikuljettajana. Vuonna 2014 uutisoitiin Lottererin ajavan toista Caterhamin F1-autoa Belgian GP:ssä. 20. elokuuta hänen vahvistettiin korvaavan Kamui Kobayashin Caterhamilla. Hän päihitti heti uransa ensimmäisessä aika-ajossa tallikaverinsa Marcus Ericssonin. Kilpailu päättyi kuitenkin hänen osaltaan jo heti ensimmäisellä kierroksella tekniseen vikaan.


title: André Lotterer

text: • Abu Dhabin GP:ssä 2014 jaettiin tuplapisteet.


title: Krasnodonin piiri

text: Sorokynen piiri (), ennen toukokuuta 2016 Krasnodonin piiri () on yksi Ukrainan Luhanskin alueen hallinnollisista piireistä. Piirin ja sen hallintokeskuksen nimi vaihdettiin vuonna 2016 osana Ukrainan pyrkimystä luopua kommunistisen ja kansallissosialistisen ajan nimistöstä.


title: Krasnodonin piiri

text: Krasnodonin piirin väkiluvuksi arvioitiin noin 29 691 ihmistä (2013), joista kaupunkilaisiksi luokiteltiin 10 003 piirin kuudessa kaupunkityyppisessä taajamassa asuvaa ihmistä. Uudemman lähteen mukaan Sorokynen piirissä asui 32 848 ihmistä, joista 10 703 luokiteltiin kaupunkilaisiksi.


title: Krasnodonin piiri

text: Hallinnollisena keskuksena on Sorokyne (, aiemmalta nimeltään Krasnodon).


title: Krasnodonin piiri

text: Piiriä piti Itä-Ukrainan sotatilan vuoksi hallinnassaan Venäjän tukema, itseään "Kansantasavaltojen liiton" "Luhanskin kansantasavallaksi" kutsuttuva ryhmittymä. Krasnodonin piirissä toimi aiemmin Ukrainan Izvarynen raja-asema, joka sotatoimien johdosta ei kuitenkaan ollut Ukrainan rajavartiolaitoksen hallinnassa.


title: PrivatBank

text: PrivatBank () on Ukrainan suurin liikepankki.


title: PrivatBank

text: Pankki on perustettu vuonna 1992. Pankin kotipaikka on Dnipro. Pankin pääomistajat ovat ukrainalaiset oligarkit Hennadi Boholjubov (49,98 %) ja Ihor Kolomoiskyi (41,58 %). 18. joulukuuta 2016 pankki kansallistettiin.


title: Liechtensteinin frangi

text: Liechtensteinin frangi on Liechtensteinin rahayksikkö. Liechtensteinin virallinen rahayksikkö on Sveitsin frangi, mutta maalla on ollut oikeus lyödä omalla nimellään varustettuja kolikoita vuodesta 1924 saakka ainoastaan keräilytarkoitukseen. Seteleitä ei ole julkaistu.


title: FS Jeanne d'Arc (1899)

text: FS Jeanne d'Arc oli 1900-luvun alussa valmistettu Ranskan laivaston panssariristeilijä.


title: FS Jeanne d'Arc (1899)

text: Alus tilattiin Toulonin laivastontelakalta. Sen köli laskettiin lokakuussa 1896 ja alus laskettiin vesille 8. kesäkuuta 1899. Alus otettiin palvelukseen 1902.


title: FS Jeanne d'Arc (1899)

text: Aluksen Harvey nikkeliteräksinen panssarivyö kattoi koko kyljen pituuden ollen 14 jalkaa ja kaksi tuumaa korkea. Sen paksuus oli kuudesta tuumasta kaveten alalaidan kahteen tuumaan.


title: FS Jeanne d'Arc (1899)

text: Vuonna 1903 alus kuljetti presidentti Émile Loubetin Algeriaan. Se korvasi 1912 "Duguay-Trouianin" merisotakoulun koululaivana lopettaen samalla perinteen, jonka mukaan linjalaivoja käytettäisiin koulutukseen.


title: FS Jeanne d'Arc (1899)

text: Ensimmäisen maailmansodan aikana alus liitettiin Atlantin laivueeseen, mistä se myöhemmin siirrettiin Välimeren laivueeseen valvomaan Dardanelleja, Suezin kanavaa sekä Syyrian ja Anatolian rannikkoa.


title: FS Jeanne d'Arc (1899)

text: Sodan jälkeen vuonna 1919 alus palasi koululaivaksi tehden yhdeksän koulutuspurjehdusta. Alus poistettiin palveluksesta 1928 ja se romutettiin 1934.


title: Gueydon-luokka

text: Gueydon-luokka oli Ranskan laivaston ennen ensimmäistä maailmansotaa valmistettu kolmen aluksen panssariristeilijäluokka.


title: Gueydon-luokka

text: Ulkoisesti luokka muistutti pienennettyä versiota edeltäneestä "Jeanne d'Arcista", mutta takakansirakenteet oli pidennetty ohi tykkitornin. Alukset oli varustettu neljällä kattilahuoneella, joissa oli kussakin oma savuhormi. Savuhormit oli ryhmitelty pareittain.


title: Gueydon-luokka

text: Alusten suojana oli Harvey-nikkeliteräksinen panssarivyö, joka ulottui neljä jalkaa ja viisi tuumaa vesirajan alapuolelta pääkannelle ja yläkannelle 141 jalkaa pitkänä keulasta alkaen. Vyö päättyi kolmetoista jalkaa ennen perää 3,3 - 1,6 tuuman paksuiseen laipioon. Kaareva alempi panssarikansi oli 2,2 - 2 tuuman paksuinen ja panssarivyön yläosaan oli kiinnitetty 0,8 tuuman panssarikansi. Kansien väli oli kennomainen.


title: Gueydon-luokka

text: Pääaseina olleet 194 mm/40 Mle 1893 -tykit oli asennettu torneihin aluksen keulaan ja perään. 163 millimetrin apuaseet oli sijoitettu laidoille yläkannelle tehtyihin kasematteihin. Kasemattien etuseinät olivat 1,2 tuumaa ja katto 0,9 tuumaa. Niiden ammuskuilut olivat kaksi tuumaiset. 100 millimetrin tykit oli sijoitettu takakannelle suojanaan tykkikilvet. Kasemattialue oli eroteltu keulapakan ja yläkannen väliin sijoitetulla 4,7 tuuman laipiolla. Perässä oli 4 tuuman laipio kytkettynä alempaan panssarikanteen.


title: FS Gueydon (1899)

text: FS Gueydon oli 1900-luvun alussa valmistettu Ranskan laivaston Gueydon-luokan panssariristeilijä.


title: FS Gueydon (1899)

text: Alus tilattiin Toulonin laivastontelakalta. Sen köli laskettiin elokuussa 1898 ja alus laskettiin vesille 20. syyskuuta 1899 ja se otettiin palvelukseen 1. syyskuuta 1903.


title: FS Gueydon (1899)

text: Palvelukseen oton jälkeen alus osallistui sotatoimiin Kauko-Idässä. Ensimmäisessä maailmansodassa alus partioi Karibialla ja Etelä-Amerikan rannikolla.


title: FS Gueydon (1899)

text: Vuonna 1923 alus oli huollettavana Brestissä. Alus muutettiin 1926 tykistön koululaivaksi ja se aloitti tehtävässä Brestissä vuotta myöhemmin korvaten tehtävää hoitaneen "Pothuaun".


title: FS Gueydon (1899)

text: Saksan laivasto muutti aluksen 1943 harhautukseksi muistuttamaan "Prinz Eugenia". Alus tuhoutui Brestin taisteluissa 1944.


title: Galakturonihappo

text: Galakturonihappo (CHO) on uronihappoihin kuuluva orgaaninen yhdiste ja galaktoosin hapetustuote. Yhdistettä voidaan käyttää biokemiallisissa tutkimuksissa.


title: Galakturonihappo

text: Galakturonihappoa esiintyy erityisesti marjojen ja hedelmien sisältämässä pektiinissä, joka on pääasiassa polygalakturonihappoa, johon saattaa olla liittyneenä myös muita monosakkarideja kuten galakturonihapon metyyliesteriä ja ramnoosia. Pektiini hydrolysoituu happamissa olosuhteissa galakturonihapoksi. Pektiinissä galakturonihappo on pääasiassa rengasrakenteisena α-pyranoosina. Kasvit biosyntetisoivat pektiiniä UDP-galakturonihaposta.


title: Galakturonihappo

text: Galakturonihappoa esiintyy pektiinin lisäksi myös muissa kasvimateriaaleissa. Esimerkiksi β-pyranoosina sitä esiintyy hemiselluloosaa muodostavissa ksylaaneissa, galaktaaneissa ja glukaaneissa ja eräissä kasvikumeissa kuten tragakanttikumissa ja karaijakumissa.


title: Galakturonihappo

text: Galakturonihappo liukenee hyvin veteen ja pieniä määriä kuumiin alkoholeihin. Polaarittomiin orgaanisiin liuottimiin kuten dietyylieetteriin se ei liukene. Galakturonihapon ominaiskiertokyky vesiliuoksessa on +50,9 °.


title: Luettelo tunnetuista lieksalaisista

text: Tämä on luettelo tunnetuista entisistä ja nykyisistä lieksalaisista.


title: FS Montcalm (1900)

text: FS Montcalm oli 1900-luvun alussa valmistettu Ranskan laivaston Gueydon-luokan panssariristeilijä.


title: FS Montcalm (1900)

text: Alus tilattiin Forges et Chantiers de la Méditerranéelta. Sen köli laskettiin 27. syyskuuta 1899 ja alus laskettiin vesille 27. maaliskuuta 1900. Alus otettiin palvelukseen 24. maaliskuuta 1902.


title: FS Montcalm (1900)

text: Jo ennen koeajojen päättymistä alus kuljetti presidentti Émile Loubetin Neuvostoliittoon. Alus saapui Kronstadtiin 20. toukokuuta 1902 ja aluksen kannella tarjottiin 23. toukokuuta lounas tsaari Nikolai II:lle.


title: FS Montcalm (1900)

text: Ensimmäisen maailmansodan alettua alus osallistui Rabaulin valtaukseen syyskuussa 1914 yhdessä Australian kanssa. Myöhemmin alus purjehti Kiinanmerellä. Alus kuljetti marraskuussa 1921 marsalkka Joseph Joffrea.


title: FS Montcalm (1900)

text: Alus poistettiin palveluksesta 28. lokakuuta 1928 ja se siirrettiin 1934 koululaivaksi nimellä "Trementin". Alus oli edelleen Brestissä Ranskan antautuessa 1940 ja se tuhoutui miehityksen aikana 1943.


title: Sokeva

text: Sokeva Oy on suomalainen osakeyhtiö, jonka omistaa Näkövammaisten Keskusliitto. Sokeva valmistaa maalaustyövälineitä ja kiinteistönhuoltoaineita. Sokevan tuotantolaitos sijaitsi Vantaan Korsossa vuoteen 2015 saakka.


title: Sokeva

text: Yhtiö harjoittaa valmistusta, maahantuontia sekä jakelua.


title: Sokeva

text: Sokevan siveltimet valmistetaan Suomessa kotimaisista, korkealaatuisista raaka-aineista, osa edelleen käsityönä. Yhtiö hyödyntää voimakkaasti kotimaisia alihankkijoita. Rakennusten huoltoon ja elinkaareen vaikuttavat kiinteistöhuoltoaineet ovat biohajoavia ja myrkyttömiä.


title: Sokeva

text: Vuonna 2012 Suomalaisen Työn Liitto myönsi Sokevalle Yhteiskunnallinen yritys -tunnusmerkin. Merkin perusteina on muun muassa, että yritys käyttää suurimman osan voitostaan yhteiskunnallisen hyvän tuottamiseen joko kehittämällä omaa toimintaansa tai lahjoittaen sen toiminta-ajatuksensa mukaisesti.


title: Sokeva

text: Sokeva perustettiin vuonna 1956 harjoittamaan teollista toimintaa sekä palvelemaan näkövammaisia käsityöntekijöitä toimittamalla heille raaka-aineita ja markkinoimalla heidän valmistamiaan tuotteita. Vuonna 1997 käsityötoiminta ja teollinen toiminta eritytettiin. Teollinen toiminta yhtiöitettiin osakeyhtiöksi, Sokeva Oy:ksi. Käsityötoiminta toimii nykyisin Annansilmät-Aitan nimen alla.


title: Ecuadorin centavo

text: Ecuadorin centavo on Ecuadorin rahayksikkö. Ecuadorin vaihdettua oman sucrensa Yhdysvaltain dollariin vuonna 2000, maa päätti lyödä myös omaa valuuttaansa centavoa. 1, 5, 10, 25 ja 50 centavosin kolikot ovat yleisessä kierrossa Ecuadorissa Yhdysvaltain dollarin lisäksi. Seteleitä ei ole julkaistu. Kolikot lyödään Kanadassa ja Meksikossa.


title: Dupleix-luokka

text: Dupleix-luokka oli Ranskan laivaston ennen ensimmäistä maailmansotaa valmistettu kolmen aluksen panssariristeilijäluokka.


title: Lao (täsmennyssivu)

text: Lao voi tarkoittaa seuraavia:


title: Antero ei enää palaa

text: Antero ei enää palaa on kirjailija Mika Waltarin kirjoittama sotaromaani vuodelta 1940. Sen julkaisi WSOY. Teoksen tapahtumat sijoittuvat talvisodan aikaan.


title: Antero ei enää palaa

text: Teosta poistettiin kirjastoista 61 kappaletta jatkosodan jälkeen sen sisältämän Neuvostoliiton vastaisen propagandan vuoksi.


title: Antero ei enää palaa

text: Kirja käännettiin jo julkaisuvuonnaan ruotsiksi nimellä "Nej, vi kommer aldrig att dö".


title: FS Châteaurenault (1898)

text: FS Châteaurenault oli vuonna 1898 vesillelaskettu Ranskan laivaston panssarikansiristeilijä.


title: FS Châteaurenault (1898)

text: Aluksen köli laskettiin 12. lokakuuta 1895 ja alus laskettiin vesille 12. toukokuuta 1898. Alus otettiin palvelukseen 10. lokakuuta 1902.


title: FS Châteaurenault (1898)

text: Alus vaurioitui 1904 ajettuaan karille. Vuonna 1910 alus ajoi karille Spartelin edustalla ja "Victor Hugo" hinasi vaurioituneen aluksen satamaan. Vuodesta 1913 alkaen alus oli koululaivana Toulonissa.


title: FS Châteaurenault (1898)

text: Ensimmäisen maailmansodan alkaessa alus palautettiin palvelukseen ja se aloitti partioinnin Välimerellä. Vuodesta 1917 alkaen alus oli joukkojenkuljetusaluksena kuljettaen sotilaita Tarantosta Iteaan. Alus pelasti 5. lokakuuta Saksan keisarikunnan laivaston sukellusveneen "U-35" torpedoiman "SS Gallian" eloonjääneitä kaikkiaan alukselta pelastettiin noin 1 200 miestä.


title: FS Châteaurenault (1898)

text: Saksan keisarikunnan laivaston sukellusvene "UC-38" havaitsi 14. joulukuuta 1917 aluksen ja sitä saattaneet "Mameluckin", "Rouenin" ja "Lansquenetin". Sukellusveneen laukaisema torpedo osui "Châteaurenaultin" keskilaivaan. Aluksella olleet sotilaat evakuoitiin hävittäjiin. Troolari "Balsamine" liittyi pelastustyöhön yrittäen samalla ottaa vaurioituneen risteilijän hinaukseen.


title: FS Châteaurenault (1898)

text: Sukellusvene laukaisi alukseen toisen torpedon, jonka osuttua alus upposi nopeasti. Hävittäjien syvyyspommit pakottivat sukellusveneen pintaan, jolloin miehistö jätti aluksen ennen sen upottamista.


title: Chittagongin kieli

text: Chittagong on indoarjalainen kieli, jota puhutaan Chittagongin alueella Kaakkois-Bangladeshissa. Kieli on läheistä sukua bengalille ja sitä pidetään yleisesti bengalin murteena, mutta standardibengalin puhuja ei automaattisesti ymmärrä chittagongia eikä päinvastoin.


title: Chittagongin kieli

text: Chittagongin murteet muodostavat murrejatkumon pohjois–etelä-suunnassa. Muslimien käyttämä chittagong eroaa lisäksi kristittyjen ja hindujen käyttämästä kielestä siinä määrin, että uskontokohtaiset erot ovat jopa maantieteellistä murrevariaatiota selkeämpiä.


title: Chittagongin kieli

text: SIL Internationalin mukaan chittagongia puhui vuonna 2006 äidinkielenään 13 miljoonaa ihmistä.


title: FS Jules Michelet (1908)

text: FS Jules Michelet oli 1900-luvun alussa valmistettu Ranskan laivaston panssariristeilijä.


title: FS Jules Michelet (1908)

text: Alus tilattiin Lorientin laivastontelakalta paranneltuna versiona Léon Gambetta -luokan aluksista. Sen köli laskettiin kesäkuussa 1904 ja alus laskettiin vesille 31. elokuuta 1905. Alus otettiin palvelukseen marraskuussa 1908.


title: FS Jules Michelet (1908)

text: Alus oli hieman pidempi ja suurempi uppoumaltaan kuin edeltäneet alukset. Aluksen voimanlähde oli sama, mutta se tuotti enemmän tehoa mahdollistaen suuremman nopeuden. Sen aseistuksena oli neljä 193 millimetrin tykkiä kaksoistorneissa, jotka oli sijoitettu keulaan ja perään. Apuaseina oli kaksitoista 164 millimetrin tykkiä, joista kahdeksan oli asennettu yksiputkisiin torneihin ja loput neljään kasemattiin. Apuaseiden määrää oli laskettu, mutta ne olivat uutta tehokkaampaa mallia. Torpedoveneiden torjuntaan alukselle oli asennettu 24 kappaletta 47 millimetrin tykkejä kasematteihin ja aseistuksen täydentämiseksi alukselle oli asennettu kaksi vedenalaista 450 millimetrin torpedoputkea.


title: FS Jules Michelet (1908)

text: Aluksella tapahtui 27. kesäkuuta 1912 kaksi putkiräjähdystä ammunnoissa Toulonissa, jolloin neljä miehistönjäsentä sai surmansa ja 21 loukkaantui. Alus vieraili Länsi-Intiassa 1912-1913.


title: FS Jules Michelet (1908)

text: Ensimmäisen maailmansodan alettua alus liitettiin Ranskan Välimeren laivastoon ja se olikin koko sodan Välimerellä. Alus osallistui Otrantonsalmen sulkuun, jolla estettiin Itävalta-Unkarin laivaston pääsy merelle.


title: FS Jules Michelet (1908)

text: Sodan aikana alukselta poistettiin kaksitoista 47 millimetrin tykkiä, joiden tilalle asennettiin neljä 47 millimetrin ilmatorjuntatykkiä. Alus osallistui 1915 Serbian armeijan evakuointiin Korfulta Bizertaan ja se tuki myöhemmin Salonikan sotatoimia. Turkin irtauduttua sodasta Mudrosin aselevon jälkeen alus siirtyi Dardanellien läpi Mustallemerelle marraskuussa 1918.


title: FS Jules Michelet (1908)

text: Alus siirrettiin reserviin 1929 ja sen aseistus riisuttiin vuotta myöhemmin. Alus oli majoitusaluksena Toulonissa, mistä se siirrettiin lentokoneiden ja sukellusveneiden maalilaivaksi. Circé-luokan sukellusveneen "Thetiksen" laukaisema torpedo upotti aluksen 1937.


title: Gourara

text: Gourara (myös "Gurara") on keidasalue Adrarin maakunnassa Algerian Saharassa. Se rajoittuu pohjoisessa Läntisen Ison Ergin eteläkärkeen, idässä Tadmaïtin tasankoon ja lännessä Oued Saouran laaksoon. Gouraran eteläpuolella sijaitsevat Touatin keitaat. Alueen keskus on Timimounin kaupunki. Sen muut yhdeksän kuntaa ovat Aougrout, Charouine, Deldoul, Ksar Kaddour, Metarfa, Ouled Aïssa, Ouled Saïd, Talmine ja Tinerkouk. Kunnissa on yhteensä 132 800 asukasta (vuonna 2011).


title: Gourara

text: Keitaat sijaitsevat painaumassa, jonka pohjalla on sebkhaksi kutsuttu suolatasanko. Seudun ilmasto on äärimmäisen kuuma ja kuiva. Elämän mahdollistaa pohjavesi, jota hyödynnetään perinteisen foggara-kastelujärjestelmän ja nykyaikaisten vesipumppujen avulla. Maatalous tuottaa etupäässä taateleita ja vihanneksia.


title: Gourara

text: Asutus on keskittynyt linnoitettuihin kyliin eli ksareihin, joista monet ovat nykyään autioina. Seudun kanta-asukkaat ovat zenata-ryhmän berbereitä, joiden joukossa on islaminuskoon kääntyneitä juutalaisia ja entisten mustien orjien jälkeläisiä. Berberin kieli on yhä elinvoimainen Gourarassa. Alueen nykyaikaistuminen ja paimentolaisten asettuminen kiinteisiin asutuksiin on lisännyt arabien määrää.


title: Gourara

text: Gourara oli aiemmin yksi Saharan ylittävän karavaanikaupan välietapeista. Ranskan siirtomaakauteen saakka se kuului Marokon hallitsijoiden valtapiiriin.


title: Jesse Lingard

text: Jesse Ellis Lingard (15. joulukuuta 1992 Warrington) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Manchester Unitedia, jossa pelasi jo juniorivuosinaan.


title: Jesse Lingard

text: Lingard pelasi lainasopimuksella Englannin mestaruussarjan Leicesterissä kaudella 2012–2013 sekä Birminghamissa ja Brightonissa kaudella 2013–2014. Hän teki liigadebyyttinsä Manchester Unitedin edustusjoukkueessa kauden 2014–2015 avausottelussa Swanseaa vastaan. Hän joutui kuitenkin vaihtoon jo 24 minuutin kohdalla polvivamman vuoksi. Tämä jäi hänen kauden ainoaksi valioliigaottelukseen ja helmikuun 2015 alussa hänet lainattiin loppukaudeksi mestaruussarjan Derbyyn.


title: Jesse Lingard

text: Lingard pelasi kaudella 2015–2016 kaikkiaan 25 valioliigaottelua, joissa teki neljä maalia. Tammikuun 12. päivästä alkaen hän pelasi kauden jokaisessa pääsarjaottelussa. Hän pelasi Unitedin kaikki seitsemän FA Cupin ottelua ja teki loppuottelussa Crystal Palacea vastaan voittomaalin jatkoajalla. Hän debytoi kauden aikana Mestarien liigassa ja Eurooppa-liigassa. Syksyllä 2016 hän oli voittamassa FA Community Shieldiä.


title: Jesse Lingard

text: Lingard pelasi kolme ottelua Englannin alle 17-vuotiaiden maajoukkueessa ja 11 ottelua alle 21-vuotiaiden maajoukkueessa. Hän pelasi Englannin kaikki kolme ottelua alle 21-vuotiaiden EM-kilpailuissa 2015. A-maajoukkueeseen hänet valittiin ensimmäisen kerran ystävyysotteluun Ranskaa vastaan marraskuussa 2015. Hän ei kuitenkaan päässyt pelaamaan ottelussa. Ensimmäisen maaottelunsa hän pelasi Maltaa vastaan lokakuussa 2016.


title: Photoplay

text: Photoplay oli yksi ensimmäisistä yhdysvaltalaisista elokuvalehdistä. "Photoplay" perustettiin vuonna 1911 Chicagossa. Samana vuonna J. Stuart Blackton oli perustanut samankaltaisen elokuvalehden, "Motion Picture Storyn", joka oli ensimmäinen yhdysvaltalainen elokuvalehti. "Photoplay" oli kuukausittain ilmestyvä aikakauslehti, ja sen viimeinen numero ilmestyi vuonna 1980. Lehteä julkaisi Macfadden Communications Group. Elokuva-aiheisten kirjoituksien ohella lehti julkaisi myös terveys- ja kauneusneuvoja.


title: Photoplay

text: Vuodesta 1920 alkaen lehti alkoi myöntää vuosittaista Photoplay-kunniamitalipalkintoa elokuville. Kunniamitali myönnettiin niille elokuville, jotka olivat saaneet eniten ääniä lehden lukijoilta. Vuodet 1944–1968 "Photoplay" myönsi kultamitalia, ja 1940-luvulta lähtien lehti alkoi myöntää myös suosituimman mies- ja naiselokuvatähden palkintoa. 1960-luvulta lähtien lehti myönsi suosituimman mies- ja naistelevisiotähden palkintoja.


title: Martin Frk

text: Martin Frk (s. 3. lokakuuta 1993 Bochov) on tšekkiläinen jääkiekkoilija, pelipaikaltaan oikea laitahyökkääjä. Hän edustaa AHL-farmiliigassa pelaavaa Grand Rapids Griffinsiä.


title: Martin Frk

text: Detroit Red Wingsin organisaatioon kuuluva Frk varattiin vuoden toisella kierroksella, 49. pelaajana. Viimeisenä juniorivuotenaan QMJHL:n Halifax Mooseheadsissa Frk oli tärkeä osa Memorial Cupin voittanutta joukkuetta, jossa hänen lisäkseen pelasivat muun muassa Nathan MacKinnon sekä Jonathan Drouin.


title: Martin Frk

text: Frk tunnetaan parhaiten maalintekotaidoistaan.


title: Jeesuksen vertaukset

text: Jeesuksen vertaukset ovat ryhmä Jeesuksen opetuksia, jotka on kerrottu vertausmuodossa. Vertausten käyttäminen oli ajanlaskun alussa yleinen tapa, jota myös monet juutalaiset rabbit käyttivät. Vertauksia käytettiin, koska niillä oli tehokkaampi vaikutus ja ne jäivät paremmin muistiin. Vertaukset myös pakottivat ihmiset pohtimaan asiaa, jotta niiden merkitys selviäisi.


title: Jeesuksen vertaukset

text: Vertaukset oli alun perin tarkoitettu opetukseksi niitä kuunnelleille ihmisille, mutta etenkin kristityt pitävät niitä edelleen arvokkaina ja ajankohtaisina elämänohjeina.


title: Jeesuksen vertaukset

text: Sanalla vertaus () tarkoitetaan tässä yhteydessä jokapäiväisten asioiden tai tapahtumien käyttämistä kuvaamaan ideaalista, henkistä tai taivaallista merkitystä. On olemassa erilaisia määritelmiä sille mitkä Jeesuksen lausumista todella ovat vertauksia. Joskus myös sananlaskumaiset opetukset lasketaan vertauksiksi. Raamatussa olevien vertausten määrä on määritelmästä riippuen 33 – 60. Kaikki Uuden testamentin vertaukset ovat synoptisissa evankeliumeissa. Johanneksen evankeliumissa ei esiinny vertauksia. Usea vertaus esiintyy myös apokryfisessä Tuomaan evankeliumissa.


title: Artur Kuciapski

text: Artur Kuciapski (s. 26. joulukuuta 1993) on puolalainen keskimatkojen juoksija. Kuciapski edustaa AZS-AWF Varsovaa. Hänen valmentajansa on Andrzej Wołkowycki.


title: Artur Kuciapski

text: Zürichin EM-kisoissa 2014 Kuciapski sijoittui toiseksi maanmiehensä Adam Kszczotin jälkeen ennätyksellään 1.44,89. Hän voitti kultaa Tallinnan alle 23-vuotiaiden EM-kisoissa 2015. Pekingin MM-kisoissa 2015 Kuciapski jäi alkueriin. Hän kuului Puolan joukkueeseen, joka sai IAAF World Relays -kilpailuissa pronssia 4 × 800 metrin viestissä 2017.


title: Bordj Badji Mokhtar

text: Bordj Badji Mokhtar () on kaupunki, kunta ja samannimisen piirikunnan keskus Algerian Adrarin maakunnassa. Se sijaitsee Saharan Tanezrouftin aavikkoalueella lähellä Malin rajaa. Kunnassa on 16 400 asukasta (vuonna 2008).


title: Bordj Badji Mokhtar

text: Paikkakunta on saanut alkunsa Ranskan siirtomaa-armeijan rakentamista Bordj Le Prieurin ja Bordj Pérezin linnoituksista. Algerian itsenäistyttyä se nimettiin vapaustaistelija Badji Mokhtar mukaan.


title: Bordj Badji Mokhtar

text: Kaupungin kautta kulkee Timiaouineen ja Malin rajalle johtava maantie N6. Malin puolella lähin suurempi asutus on Tessalit. Lähistöllä sijaitsee Bordj Mokhtarin lentokenttä.


title: Luettelo Tampereen Pyrinnön koripallon päävalmentajista

text: Tämä on luettelo Tampereen Pyrinnön miesten ja naisten edustusjoukkueiden päävalmentajista Suomen pääsarjatasolla.


text: Luettelossa on mainittu kaikki Tampereen Pyrinnön miesten ja naisten edustusjoukkueiden päävalmentajat pääsarjatasolla. Valmennetut ottelut ja voitot on mainittu vain runkosarjan osalta.


text: Koripalloliiton historiapalvelussa ei mainintaa päävalmentajasta kaudella 1966–1967.


title: Marco Fabián

text: Marco Jhonfai Fabián de la Mora (s. 21. heinäkuuta 1989 Guadalajara) on meksikolainen jalkapalloilija, joka edustaa Primera División de Méxicossa pelaavaa CD Guadalajaraa. Fabiánin pelipaikka on yleensä hyökkäävä keskikenttä, mutta hän voi pelata myös vasempana laitahyökkääjänä. Meksikon jalkapallomaajoukkueen riveissä Fabián on voittanut Gold Cupin 2011 ja olympiakultaa 2012.


title: Marco Fabián

text: Marco Fabiánin kasvattajaseura on CD Guadalajara. Seuran ykkösjoukkueessa hän teki debyyttinsä vuonna 2007. Ensimmäisen maalinsa Fabián teki toisessa ottelussaan helmikuussa 2008. Joulukuussa 2013 Fabián siirtyi lainalle Meksikon liigassa niin ikään pelaavaan Cruz Azuliin kahden vuoden mittaisella lainasopimuksella. Debyyttinsä joukkueessa hän teki toukokuussa 2014. Lainan päätyttyä Fabián palasi takaisin Guadalajaraan, jossa hän on ollut avainpelaaja.


title: Marco Fabián

text: Fabián on pelannut Meksikon alle 20- ja 23-vuotiaiden maajoukkueissa. Alle 23-vuotiaiden maajoukkueessa hän on kaikkien aikojen paras maalintekijä 15 osumallaan. Hän pääsi Meksikon jalkapallomaajoukkueeseen vuoden 2011 Gold Cupiin viiden pelaajan kärähdettyä klenbuterolista, mutta ei pelannut turnauksessa minuuttiakaan. Meksiko voitti noissa kisoissa kultaa. Fabián pelasi myös Meksikon olympiajoukkueessa vuoden 2012 olympialaisissa Lontoossa. Hän oli avauksessa jokaisessa pelissä ja teki yhden maalin. Meksiko voitti olympialaisissa kultaa kaadettuaan finaalissa Brasilian 2-1. Maajoukkueen päävalmentaja Miguel Herrera valitsi Fabiánin mukaan 2014 MM-kisoihin, jossa tämä esiintyi vaihtopelaajana parissa ottelussa.


title: FS Alger (1889)

text: Alger oli Ranskan laivaston vuonna 1889 vesillelaskettu Alger-luokan panssarikansiristeilijä.


title: FS Alger (1889)

text: Alus tilattiin Cherbourgin laivastontelakalta ja sen köli laskettiin 23. marraskuuta 1887. Alus laskettiin vesille marraskuussa 1889 ja se otettiin palvelukseen vuonna 1891.


title: FS Alger (1889)

text: Alus poistettiin palveluksesta vuonna 1911.


title: Matti Kauppinen

text: Matti Kauppinen (28. elokuuta 1843 Saarijärvi – 4. kesäkuuta 1936 Pori) oli suomalainen kansakoulunopettaja, sanomalehtimies, museonjohtaja ja arkeologi. Hän kuului Satakunnan Museon perustajiin ja toimi myös sen johtajana vuosina 1896–1930. Kiukaisten kulttuuri on nimetty Kauppisen löytämän kivikautisen asuinpaikan mukaan.


title: Matti Kauppinen

text: Keski-Suomessa maanviljelijäperheeseen syntynyt Kauppinen valmistui kansakoulunopettajaksi Jyväskylän seminaarista vuonna 1869. Hän työskenteli opettajana Padasjoella ja Koivistolla ennen asettumistaan Poriin vuonna 1874. Porissa Kauppinen oli aktiivisesti mukana yhdistystoiminnassa, hän vaikutti muun muassa eri laulukuorojen johtajana, Porin Suomalaisessa Seurassa, wrightiläisessä työväenyhdistyksessä, Satakunnan nuorisoseuraliikkeessä sekä 58 vuoden ajan Porin VPK:ssa. Vuosina 1876–1883 hän kirjoitti "Satakunta"-lehteen ja oli sen jälkeen vuonna 1886 mukana perustamassa suomenmielistä "Lounas"-sanomalehteä. Kauppinen toimi myös lehden ensimmäisenä päätoimittajana. Porin kaupunginvaltuustossa hän oli vuodet 1901–1903. Kansakoulunopettajana Kauppinen toimi 1910-luvulle saakka.


title: Matti Kauppinen

text: Kauppinen oli myös kiinnostunut wrightiläisestä työväenliikkeestä. Maaliskuussa 1887 hän perusti yhdessä kansakoulunopettaja Viktor Lehtosen kanssa Porin Työväenyhdistyksen, joka oli järjestyksessään neljäs Suomeen perustettu työväenyhdistys.


title: Matti Kauppinen

text: Merkittävimmän elämäntyönsä Kauppinen teki Satakunnan Museossa. Hän oli mukana museon vuonna 1888 perustaneen Porin Historiallisen Seuran toiminnassa ja sen kokoelmia säilytettiin ensimmäisen kahden vuoden ajan Kauppisen kotitalossa. Hän toimi aluksi muinaisesineiden kerääjänä kartuttaen museon kokoelmia eri puolille Satakuntaa sekä myös Etelä-Pohjanmaalle tekemillään retkillä. Kauppinen keräsi esineistöä stipendiaatteina toimineiden opiskelijoiden lisäksi myös Suomen merkittävimpiin muinaisesineiden keräilijöihin lukeutuneen Aleksander Winterin kanssa. Satakunnan Museon johtajaksi hänet valittiin vuonna 1896. Kauppisen aikana museon kokoelmat laajenivat noin 10 000:lla esineellä. Kun hän lopetti museonjohtajan tehtävät 87-vuotiaana vuonna 1930, oli Satakunnan Museon kokoelmissa noin 14 400 muinaisesinettä.


title: Matti Kauppinen

text: Museonjohtajan ominaisuudessa Kauppinen teki lukuisia opintomatkoja Pohjoismaihin, Brittein saarille sekä Keski-Eurooppaan. Keräysmatkojensa lisäksi hän suoritti myös arkeologisia kaivauksia Eurassa, Kiukaisissa, Nakkilassa ja Porin maalaiskunnassa. Suomen etelä- ja länsirannikon kivikauden viimeinen jakso Kiukaisten kulttuuri on nimetty Kauppisen löytämän Kiukaisten Uotinmäen asuinpaikan mukaan.


title: Matti Kauppinen

text: Kauppisen elämäkerta ilmestyi vuonna 2007.


title: Aleksander Winter

text: Aleksander Winter (myös Vinter, 1861 Merikarvia – 1948 Noormarkku) oli suomalainen muinaisesineiden keräilijä, jota pidettiin suomalaisen museotoiminnan käynnistyessä alan tärkeimpiin kuuluvana harrastajana. Häntä on kutsuttu myös ammattimaiseksi muinaismuistojen keräilijäksi.


title: Aleksander Winter

text: Winter oli ehkä kulkukauppias tai Ahlaisissa asunut työmies, jota on luonnehdittu myös ”joutomieheksi”. Hän kierteli 1800–1900-lukujen vaihteessa eri puolilla Satakunnan maaseutua, josta keräsi sinä aikana noin 4 000 eri ikäistä esinettä, jotka toimitettiin Satakunnan Museon kokoelmiin. Osa Winterin esineistöstä on mahdollisesti siirretty Kansallismuseoon. Erityisen kiinnostunut hän oli kivikauden muinaisesineistä, joita Winter hankki Satakunnan Museolle kaikkiaan 1 160 kappaletta. Hän teki keräysmatkojaan pääosin yksin, mutta toimi myös yhteistyössä Satakunnan Museon perustajiin kuuluneen Matti Kauppisen kanssa.


title: Aleksander Winter

text: Hänen keräyksensä tuloksia on myös Hämeen museossa Tampereella.


title: Conrad Williams

text: Conrad Williams (s. 20. maaliskuuta 1982 Kingston, Jamaika) on jamaikalaissyntyinen brittiläinen pikajuoksija, joka kilpailee 400 metrillä. Hänen ennätyksensä on vuonna 2015 Genevessä juostu 45,06. Suurimman menestyksensä Williams on saavuttanut kuitenkin pitkistä viesteistä, jossa hänellä on yksi MM-hopea (Berliini 2009), yksi EM-kulta (Zürich 2014) ja kaksi EM-hopeaa (Barcelona 2010 ja Helsinki 2012). Williamsilla on myös sisäratojen MM-kisojen pitkästä viestistä kaksi MM-hopeaa (Istanbul 2012 ja Sopot 2014) ja yksi pronssi (Doha 2010). Vuoden 2014 Kansainyhteisön kisoissa viestistä tuli kultainen mitali. Williams on 182 senttimetriä pitkä, painaa 73 kiloa ja edustaa Kentiä.


title: Scott Arfield

text: Scott Arfield (s. 1. marraskuuta 1988 Livingston, Skotlanti) on skotlantilais-kanadalainen jalkapalloilija, joka edustaa Englannin mestaruussarjassa pelaavaa Burnleyä. Pelipaikaltaan vasenjalkainen Arfield on vasen keskikenttäpelaaja. Hän on 178 senttimetriä pitkä.


title: Scott Arfield

text: Arfieldin kasvattajaseura on skotlantilainen Falkirk FC, josta hän siirtyi vuonna 2010 Englannin ykkösliigassa tuolloin pelanneeseen Huddersfield Towniin. Kauden 2011-2012 jälkeen Huddersfield nousi Englannin mestaruussarjaan Arfieldin ollessa joukkueen runkopelaajia. Kesällä 2013 Arfield siirtyi niin ikään Mestaruussarjassa pelanneeseen Burnleyyn kaksivuotisella sopimuksella. Kaudeksi 2014-2015 Burnley nousi Valioliigaan. Uransa ensimmäisessä valioliigaottelussa Arfield teki maalin Chelseaa vastaan, kun Burnley hävisi 1-3. Kaudella 2014–2015 Arfield teki 37 valioliigaottelussa kaksi maalia Burnleyn pudotessa takaisin Mestaruussarjaan.


title: Scott Arfield

text: Arfield on edustanut Skotlantia alle 19- ja alle 21-vuotiaiden maajoukkuetasolla. Hän sai kuitenkin luvan edustaa aikuisten maajoukkuetasolla Kanadaa Torontossa syntyneen isänsä kautta. Arfield debytoikin Kanadan jalkapallomaajoukkueessa maaliskuussa 2016 MM-karsintaottelussa Meksikoa vastaan.


title: Pont Saint-Bénézet

text: Pont Saint-Bénézet (Pyhän Bénézet’n silta), joka Avignonin ulkopuolella tunnetaan paremmin nimellä Avignonin silta () on Rhônejoen yli vuosina 1177–1185 rakennettu silta Ranskassa. Se johti joen itärannalla sijaitsevasta Avignonista vastarannalle. Sillalla on Saint-Bénézet’n kappeli ja sen alla Pyhän Nikolauksen kappeli ().


title: Pont Saint-Bénézet

text: Sillan länsiosa romahti 1600-luvulla Rhônen tulvissa, joten sitä myöten ei ole enää satoihin vuosiin voinut ylittää jokea. Sen jäljellä oleva osa on kuitenkin säilytetty historiallisena muistomerkkinä ja kuuluu nykyisin Unescon maailmanperintöluetteloon.


title: Pont Saint-Bénézet

text:
Legendan mukaan vuonna 1165 syntynyt, Burzet’ssä Vivarais’ssa asunut paimen nimeltä Benoît, joka myöhemmin tuli tunnetuksi Pyhänä Bénézet’nä (), olisi 12-vuotiaana saanut jumalallisen käskyn sillan rakentamisesta Avignoniin.
Bénézet aloitti vuonna 1177 sillan rakentamisen roomalaisaikaisen sillan jäännösten paikalle.. Silta valmistui vuonna 1185. Se oli alkujaan 915 metriä pitkä ja ylitti Rhônen kohtisuorasti. Siinä oli 22 kaarta, joista enää neljä on jäljellä. Alun perin vain sillan pylväät olivat kiveä, palkit sen sijaan puuta, mutta se muurattiin kokonaisuudessaan uudestaan vuosien 1234 ja 1237 välillä.


title: Pont Saint-Bénézet

text: Rhône oli aikoinaan rajana Ranskan ja Kirkkovaltioon ekslaavina kuuluneen Avignonin välillä. Koska Pont Saint-Bénézet oli pitkään ainoa Rhônen ylittänyt silta Lyonin ja Välimeren välillä, siitä tuli monille kauppiaille ja matkustajille tärkeä kulkuväylä. Samalla sen ylitysmaksuista muodostui hyvä verotulojen lähde, ja siellä voitiin kerätä myös almuja Pyhälle Bénézet’lle. Ennen sillan rakentamista Rhône oli voitu ylittää vain veneellä.


title: Pont Saint-Bénézet

text:
Suurin osa sillasta oli kuninkaan omaisuutta. Vuoden 1479 tulvissa sillan kaarista kaksi tuhoutui kokonaan. Ranskan kuningas Ludvig XI määräsi 10. lokakuuta antamallaan kuninkaallisella käskykirjeellä sen jälleenrakennettavaksi.
Uudelleen rakennetusta sillasta romahti jälleen yksi kaari vuonna 1603 ja kolme muuta vuonna 1605. Ne kuitenkin rakennettiin uudestaan vuoteen 1628 mennessä. Mutta vuonna 1633, pian sillan uudelleenavaamisen jälkeen, kaksi uutta kaarta romahti. Vuonna 1669 Rhône tulvi jälleen ja vei mennessään monet sillan kaarista, siten että jäljelle jäi käytännössä vain siitä nykyisinkin pystyssä oleva osa..


title: Pont Saint-Bénézet

text: Silta oli vain noin 2,5 metriä leveä. Se kulki keskellä jokea olevan saaren, île de la Barthelassen yli, jossa 1800-luvulla oli useita huvittelupaikkoja. Toisin kuin tunnetussa laulussa "Sur le pont d’Avignon" sanotaan, itse sillalla ei siis ole tanssittu eikä sen kapeuden vuoksi juuri olisi voitukaan, sen alla kylläkin.


title: Pont Saint-Bénézet

text: Avignonin kaupungin logo esittää siltaa, jonka yläpuolella lukee isoilla kirjaimilla AVIGNON. Alapuolella saattaa olla tunnuslause "VILLE D’ESPRIT" (hengen kaupunki). Kyseessä on muokattu valokuva, jossa kaarta on keinotekoisesti pidennetty, jotta se saataisiin muistuttamaan suoraa viivaa. Okrankeltainen väri muodostaa kontrastin taivasta vastaan, ja sillan tunnistaa helposti Pyhän Nikolauksen kappelista.


title: Pont Saint-Bénézet

text: Sillan on tehnyt maailmanlaajuisesti tunnetuksi lastenlaulu "Sur le pont d’Avignon".


title: Pont Saint-Bénézet

text: Useat taiteilijat ovat maalanneet maisemamaalauksia, joissa näkyvät Rhône, Avignonin silta, paavien palatsi ja Rocher des Doms, jokin näistä vaihdellen etualalla. James Carroll Beckwithin maalauksessa "Le palais des papes et le pont d’Avignon" itse palatsi näkyy vain maalauksen ylänurkassa ja täyttää vain kuudesosan maalauksesta, Rhône sen sijaan puolet. Paul Signacin maalaus "Le palais des Papes" esittää kohteet kutakuinkin samasta näkökulmasta, mutta palatsi on siinä paljon keskeisemmässä asemassa. Mittasuhteet näyttävät liioitelluilta, jotta palatsi saataisiin näyttämään pääkohteelta. Sen sijaan Adrian Stokesin maalauksessa "Le palais des papes d’Avignon" kohteet esitetään ilmeisesti île de la Barthelassesta tai Villeneuve-lès-Avignonista katsottuina, ja palatsista on näkyvissä vain osa, jotta kukkula, Rocher des Doms, saadaan pääkohteeksi, johon on lisätty kasvillisuuttakin.


title: Pont Saint-Bénézet

text: Eugène Viollet-de-Ducin teoksessa "Dictionnaire raisonné" sillasta esitetään seuraavat kuvat:


title: Pont Saint-Bénézet

text: Yhdessä Avignonin historiallisen keskustan ja paavin palatsin kanssa silta kuuluu Unescon maailmanperintöluetteloon.


title: Pont Saint-Bénézet

text: Vuonna 1974, Mansaaren posti julkaisi Pont Saint-Bénézet’tä esittävän postimerkin


title: Pont Saint-Bénézet

text: Elokuussa 2007 kuvattiin kahdeksanosainen televisiosarja "La Prophétie d’Avignon".


title: Maubourguet

text: Maubourguet on kunta Lounais-Ranskassa Hautes-Pyrénées'n departementissa Midi-Pyrénées'n alueella. Alueelta löydettiin vuonna 1979 meren jumalaa esittävä antiikin mosaiikkityö. Se on näytteillä kunnan arkeologisessa museossa.


title: Saint-Sever-de-Rustan

text: Saint-Sever-de-Rustan on kunta Lounais-Ranskassa Hautes-Pyrénées'n departementissa Midi-Pyrénées'n alueella. Kunnan nähtävyys on 900-luvulta peräisin oleva luostari Abbaye de Saint-Sever-de-Rustan.


title: Rupert Graves

text: Rupert Graves (s. 30. kesäkuuta 1963 Lontoo, Iso-Britannia) on englantilainen näyttelijä. Hän on näytellyt elokuvissa kuten "Hotelli Firenzessä" (1985), "V niin kuin verikosto" (2006) ja televisiosarjoissa kuten "Uusi Sherlock" (vuodesta 2010 lähtien) ja "Scott & Bailey" (2011).


title: Termes-d’Armagnac

text: Termes-d'Armagnac on kunta Lounais-Ranskassa Gers'n departementissa Midi-Pyrénées'n alueella. Kunnan nähtävyys on linna "Château de Termes d'Armagnac". Linnasta on jäljellä ainoastaan sen torni. Linna on rakennettu 1200-luvun lopulla korkealle mäelle Adour-joen laaksoon, mistä on ollut hyvä tarkkailla Armagnacin aluetta.


title: Ihantalan kartano

text: Ihantalan kartano sijaitsi Viipurin maalaiskunnassa, jonka Suomi toisessa maailmansodassa joutui luovuttamaan Neuvostoliitolle. Kartanon historia alkaa vuodesta 1639, jolloin Lindved Hästesko sai oikeuden perustaa säterin Ihantalan kylään. Tämän yhden manttaalin perintötilan osti 1820 kreivi Fabian von Steinheil, joka hankki ja liitti tilaan kolme muuta tilaa, jotka olivat yhteensä 2/3 manttaalia. Myöhemmin maatilan ovat omistaneet kenraali N. von Rechenberg ja pankinjohtaja A. Ramstén, joka myi sen kreivi Nik. Sieversille 1903. Seuraavaksi kartano siirtyi Alfred Kordelinin ja A. Saarelan omistukseen. Heidän aikanaan Ihantalan hovin metsät hakattiin ja puut myytiin. Vuonna 1907 Suomen valtio osti kartanon, jonka pinta-ala silloin oli 1 969,81 hehtaaria. Kartanon maille muodostettiin vuokraoikeudella 45 pien- ja palstatilaa ja niille 270 hehtaarin yhteismetsä. Kartanon emätilasta tehtiin 109 hehtaarin suuruinen maatila, joka sekin vuokrattiin yksityiselle maanviljelijälle.


title: Ihantalan kartano

text: Kartanon jäljelle jääneelle maalle perustettiin koulutila, jonne 1913 järjestettiin Ihantalan kasvatuslaitos. Koulutilalle hankittiin 1916 lisää maata niin että pinta-alaksi tuli 55,4 hehtaaria, josta 26,6 hehtaaria oli viljelykelpoista. Väliaikainen kasvatuslaitos toimi kartanon kaksikerroksisessa päärakennuksessa, jossa oli 13 huonetta. Laitokseen voitiin sijoittaa 7–15-vuotiaita poikia yhteensä 35. Pojat otettiin laitokseen joko yleisen tuomioistuimen määrääminä tai hakemuksen perusteella, jolloin vaadittiin kouluhallituksen lastensuojeluosaston hyväksyntä. Lastensuojeluosasto laati suunnitelman Suomen kasvatuslaitosten uudelleenjärjestelemiseksi ja ehdotti Ihantalan laitoksen siirtämistä toiselle paikkakunnalle. Tällöin paikkakunnan väestö päätti anoa tilaa ja sen rakennuksia perusteilla olleen Ihantalan seurakunnan tarpeisiin, sillä niistä saataisiin seurakunnalle pappila ja papinvirkatalo. Kasvatuslaitoksen toiminta loppui 1919. Ihantalan kartanon päärakennus kunnostettiin kirkkosaliksi ja rakennuksen päätyyn rakennettiin kellotorni. Ihantalan kirkon vihki käyttöön Viipurin hiippakunnan piispa Erkki Kaila 6. marraskuuta 1927. Kirkko tuhoutui sodassa 1940.


title: Harjun Kiekko

text: Harjun Kiekko on Nummelan Palloseura-Hockey ry:n ja Lohjan Kisa-Veikot Jääkiekko ry:n perustama seura, joka on vastannut kaudesta 2014–2015 alkaen seurojen kilpa- ja harrastekiekosta.


title: Harjun Kiekko

text: Yhdistys on perustettu keväällä 2000, jolloin sen toiminta jäi vain yhden kauden mittaiseksi. Talven 2013–2014 aikana käynnistyi uudelleen hanke seurojen toiminnan yhdistämiseksi ja harrastajamäärien kasvattamiseksi. Ensimmäisellä kaudella seuran tavoitteena oli saada noin tuhat harrastajaa. Kaudella 2017–2018 Harjun Kiekko oli suomen viidenneksi suurin seura pelipasseissa mitattuna. Pelipasseja Harjun Kiekolla oli yhteensä 915 kappaletta.


title: Harjun Kiekko

text: Seura pelaa ja harjoittelee Lohjan, Kisakallion ja Nummelan kahdessa jäähallissa. Miesten edustusjoukkue pelaa kaudella 2018–2019 II-divisioonassa, A-nuoret Suomisarjan karsinnoissa ja B- nuoret Mestiskarsintasarjassa.


title: Harjun Kiekko

text: Lisäksi seuralla on joukkueet kaikissa ikäluokissa Suomen Jääkiekkoliiton Eteläisen alueen sarjoissa.


title: Erkki Norell

text: Erkki Norell (s. 1940 Helsinki) on suomalainen Vääksyssä asuva kirjailija joka on kirjoittanut useita kalastus- ja luontokirjoja.


title: Erkki Norell

text: Norell on koulutukseltaan merkonomi. Hän työskenteli "Sammutin Oy":n myyntimiehenä 1965–1970, Rapalan markkinointipäällikkönä 1970–1987, Rapiren tehtaan johtajana Irlannissa 1987–1991 ja Rapalan yrityskonsulttina 1991–1992. Norell jäi sairauseläkkeelle 1992.


title: Erkki Norell

text: Norellin novellikokoelmat perustuvat hänen omiin kalastusmatkoihinsa ja hän on kirjoittanut myös muun muassa Lapin historiasta. Erkki Norell valittu vuoden kalamieheksi 2008. Norell on ollut mukana asiantuntijana myös Radio Suomen Luontoilta-ohjelmissa.


title: Erkki Norell

text: Norell sairastaa harvinaista perinnöllistä lihassairautta Kennedyn syndroomaa.


title: Sirotytönkorento

text: Sirotytönkorento ("Coenagrion pulchellum") on tytönkorentoihin kuuluva pienikokoinen sudenkorento.


title: Sirotytönkorento

text: Sirotytönkorennon ulkonäkö on samankaltainen kuin monien muiden tytönkorentojen. Koiraan takaruumis on kapea, ja sen toisessa jaokkeessa on tumma kuvio, joka näyttää ikään kuin paksulta Y-kirjaimelta tai ääniraudalta. Olkajuovat ovat koiraalla kapeat ja useilla yksilöillä osittaiset. Koiraalla ja naaraalla on M-kirjainta muistuttava kaulus, jossa on kolmiomainen, päästään tylppä ja sivuliuskojen pituinen keskiliuska. Naaraan takaruumiin värityksessä esiintyy huomattavaa vaihtelua. Selkäpuoli voi olla melkein kokonaan tumma, mutta usein siinä on vaaleitakin alueita.


title: Sirotytönkorento

text: Sirotytönkorennon takaruumiin pituus on 24–29 mm ja takasiiven pituus 17–22 mm.


title: Sirotytönkorento

text: Lajia tavataan yleisenä Länsi-, Keski- ja Pohjois-Euroopassa sekä Aasian länsiosissa ja Siperiassa Altaivuoristolle asti. Lajin elinalueet ovat muuttumassa hajanaisemmiksi eteläisimmässä Euroopassa. Suomessa Jyväskylän eteläpuolella sirotytönkorentoa esiintyy yleisesti ja runsain määrin.


title: Sirotytönkorento

text: Elinympäristönä sirotytönkorento pitää enimmäkseen seisovien vesien alueista. Laji suosii varsinkin runsaskasvustoisia meren- ja järvenlahtia sekä lampia, nykyään enenevässä määrin myös suolampia.


title: Sirotytönkorento

text: Sirotytönkorennon lentoaika on kesäkuun alusta elokuun loppupuolelle. Päälentoaika ajoittuu kesäkuun puolivälistä heinäkuun puoleenväliin.


title: Marciac

text: Marciac on kunta Lounais-Ranskassa Gers'n departementissa Midi-Pyrénées'n alueella. Se on keskiajalla linnoitettu bastide-kaupunki.


title: Marciac

text: Marciacissa on järjestetty vuodesta 1978 lähtien jazz-festivaali Jazz in Marciac. Siellä esiintyy jazzmaailman kirkkaimmat tähdet, joita käy vuosittain elokuussa katsomassa yli 200 000 katsojaa.


title: Erik S. Nyholm

text: Erik S. Nyholm (s. 1929) on suomalainen suurpetotutkija ja eräkirjailija.


title: Erik S. Nyholm

text: Nyholm väitteli tohtoriksi 1965. Hän työskenteli ennen eläkkeelle jäämistään Riista- ja kalatalouden tutkimuslaitoksen petotutkijana.


title: Tiilikka

text: Tiilikka on järvi, joka kuuluu kokonaisuudessaan Tiilikkajärven kansallispuistoon. Järvi sijaitsee Rautavaaran ja Sotkamon kuntien alueilla. Sen pinta-ala on 4,201 neliökilometriä. Suurin syvyys on 8,1 metriä ja keskisyvyys 2,4 metriä. Tiilikan valuma-alue on 119,92 neliökilometriä ja virtaus 1,36 kuutiometriä sekunnissa.


title: Down Beat

text: Down Beat on Yhdysvalloissa ilmestyvä jazziin, bluesiin ”ja niiden taakse” (”jazz, blues and beyond") erikoistunut aikakauslehti. Se perustettiin Chicagossa vuonna 1934.


title: Down Beat

text: Kuukausittain ilmestyvä Down Beat tunnetaan ympäri maailmaa vuosittaisista lukija- ja kriitikkoäänestyksistään, joilla mitataan rytmimuusikoiden suosiota ja arvostusta monissa eri sarjoissa. Lukijaänestyksen tulokset julkaistaan lehden joulukuun numerossa, kriitikkoäänestyksen tulokset elokuussa.


title: Down Beat

text: Lehti on tunnettu myös arvosteluosiostaan, jossa jazzkriikot arvioivat uusimpia levytyksiä, vanhoja vintage-levytyksiä ja alan uutuuskirjoja yhdestä viiteen tähteen ulottuvalla asteikolla. Pitkäaikainen lehden vakiopalsta on myös ”Blindfold Test” eli sokkotesti, jossa tunnettu muusikko kuuntelee muiden artistien levytyksiä, yrittää arvata esiintyjät ja arvioi levytyksen yhdestä viiteen tähden arvoiseksi.Yleisö- ja kriitikkoäänestyksen vuositainen voittaja pääsee jäseneksi "The Down Beat Jazz Hall of Fameen". Vuoteen 1961 he olivat lukijaäänestysten voittajia ja siitä eteenpäin myös kriitikkoäänestysten voittajia. Vuonna 2010 ryhdyttiin antamaan Veterans Committee Hall of Fame -jäsenyyksiä myös postuumisti aiemmin kuolleille musiikkisuuruuksille.


title: Down Beat

text: Hall of Fameen päässeitä nimiä:Lähde:


title: Maryna Arzamasava

text: Maryna Aljaksandrauna Arzamasava (, o.s. Katovitš (Катовіч), , s. 17. joulukuuta 1987 Minsk) on valkovenäläinen keskimatkojen juoksija.


title: Maryna Arzamasava

text: Arzamasava sijoittui 2012 Helsingin EM-kilpailujen 800 metrillä alun perin neljänneksi, mutta nousi dopingtapausten vuoksi hopealle. Hän saavutti 800 metrillä pronssia Göteborgin sisäratojen EM-kilpailuissa 2013 ja Sopotin sisäratojen MM-kilpailuissa 2014. Zürichin EM-kilpailuissa 2014 hän voitti kultaa 800 metrillä ennätysajallaan 1.58,15. Pekingin MM-kilpailuissa 2015 hän voitti kultaa ajalla 1.58,03. Rio de Janeiron olympialaisissa 2016 hän sijoittui 800 metrillä seitsemänneksi. Hän kuului Valko-Venäjän joukkueeseen, joka saavutti IAAF World Relays -kilpailuissa 2017 hopeaa 4 × 800 metrin viestissä.


title: Maryna Arzamasava

text: Arzamasava on naimisissa Ilja Arzamasavin kanssa ja heillä on tytär Alexandra.


title: Maryna Arzamasava

text: "Lähteet: IAAF", Tilastopaja


title: Euroopan parlamentin valiokunnat

text: Euroopan parlamentin täysistuntojen valmistelua varten jäsenet jakautuvat 20 pysyvään valiokuntaan, jotka erikoistuvat eri aloihin. Tarvittaessa voidaan lisäksi perustaa alivaliokuntia, tutkintavaliokuntia ja väliaikaisia valiokuntia. Kunkin valiokunnan kokoonpano vastaa voimasuhteiltaan täysistuntoa. Valiokunnat kokoontuvat pääsääntöisesti Brysselissä ja niiden istunnot ovat yleisölle avoimia.


title: Euroopan parlamentin valiokunnat

text: Valiokunnissa europarlamentaarinen kokemus on merkittävää. Suurten uudistusten käsittely saattaa kestää useita parlamenttikausia, jolloin auttaa, että valiokunnan jäsen tuntee hankkeen historian.


title: Euroopan parlamentin valiokunnat

text: Euroopan parlamentin valiokunnat ovat:


title: Fredrik Ignatius Färling

text: Fredrik Ignatius Färling (17. tammikuuta 1846 Kangasala – 11. elokuuta 1904 Pori) oli suomalainen opettaja ja museonjohtaja. Hän oli yksi Satakunnan Museon perustajista ja toimi myös sen ensimmäisenä johtajana vuosina 1888–1896.


title: Fredrik Ignatius Färling

text: Pappisperheeseen syntynyt Färling kirjoitti ylioppilaaksi Borgå gymnasiumista ja opiskeli sen jälkeen Helsingin yliopistossa valmistuen filosofian maisteriksi vuonna 1873. Opiskeluaikoinaan hän toimi muun muassa amanuenssina yliopiston historiallis-etnografisessa museossa sekä oli mukana perustamassa Suomen muinaismuistoyhdistystä 1870. Vuodesta 1880 lähtien Färling työskenteli historianopettajana Porin ruotsalaisessa alkeiskoulussa sekä myöhemmin kansakoulutarkastajana 1899–1904.


title: Fredrik Ignatius Färling

text: Färling toimi aktiivisesti muun muassa Porin Suomalaisessa Seurassa sekä Porin Historiallisessa Seurassa, joka perusti Satakunnan Museon vuonna 1888. Hän toimi myös museon johtajana vuoteen 1896 saakka. Lisäksi Färling vaikutti Porin VPK:ssa, jonka 25-vuotishistoriikin hän kirjoitti vuonna 1888.


title: Fredrik Ignatius Färling

text: Färling esiintyi kansatieteilijä H. A. Reinholmin kanssa Arvid Liljelundin tunnetussa maalauksessa "Kansanpukujen osto Säkylässä". Vuonna 1878 maalattu teos esittää Reinholmia ja Färlingiä ostamassa kansanpukuja Helsingin yliopiston kokoelmiin.


title: Tom Sestito

text: Tom Sestito (28. syyskuuta 1987 Utica, New York, Yhdysvallat) on yhdysvaltalainen jääkiekkoilija, joka pelaa NHL-seura Pittsburgh Penguinsin organisaatiossa. Lähinnä hän pelaa Penguinsin farmiseurassa, AHL-joukkue Wilkes-Barre/Scranton Penguinsissa. Hän on pelityyliltään tappelija, jonka vahvuuksiin kuuluu koko, ärsyttäminen ja taklaaminen. Sestitolla on ollut kohtalaisen hyvät kiekolliset taidot farmissa ja junioreissa, mutta NHL:ään ne on kuitenkin varsin rajalliset. Myöskään hänen kaikki taklauksensa eivät ole sääntöjenmukaisia.


title: Tom Sestito

text: Sestito pelasi EmJHL-joukkue Syracuse Jr. Starsissa, jonka jälkeen Plymouth Whalers varasi hänet 93. pelaajana OHL:ään vuonna 2004. Sestito siirtyi joukkueeseen kaudeksi 2004–2005 ja teki 35 runkosarjaottelussa neljä tehopistettä. Kaudella 2005–2006 hän teki 57 runkosarjaottelussa tehot 10+10=20 ja 13 playoff-ottelussa tehot 5+2=7, jonka jälkeen Columbus Blue Jackets varasi Sestiton kolmannella kierroksella 85. pelaajana . Viimeisellä OHL-kaudellaan 2006–2007 hän teki runkosarjassa 64 tehopistettä ja oli 42 osumallaan Whalersin paras maalintekijä. Sestito voitti kauden päätteeksi OHL:n mestaruuden, J. Ross Robertson Cupin. Hän jakoi koko Memorial Cup -turnauksen pistepörssin voiton Vancouver Giantsin Michal Řepíkin ja Milan Lucicin kanssa tehoilla 2+5=7.


title: Tom Sestito

text: Maaliskuussa 2007 Sestito teki kolmivuotisen tulokassopimuksen Columbus Blue Jacketsin kanssa. Hän pelasi kauden 2007–2008 lähinnä farmijoukkue Syracuse Crunchissa, AHL:ssä, jossa tulokaskausi toi 66 runkosarjaottelussa tehot 7+16=23 sekä yhdeksässä playoff-ottelussa kolme maalia. Jäähyminuutteja kertyi yhteensä 259. Sestito teki kauden aikana myös NHL-debyyttinsä runkosarjan viimeisellä kierroksella 6. huhtikuuta 2008 St. Louis Bluesia vastaan. Hän keräsi ottelussa 17 jäähyminuuttia. Kauden 2008–2009 Sestito pelasi kokonaan farmissa ja kaudella 2009–2010 hän sai tililleen kolme NHL-ottelua. Heinäkuussa 2010 Sestito teki vuoden mittaisen ja kaksisuuntaisen jatkosopimuksen Blue Jacketsin kanssa.


title: Tom Sestito

text: Kaudella 2010–2011 Sestito pelasi lähinnä Blue Jacketsin uudessa farmijoukkueessa Springfield Falconsissa. Hän sai tililleen yhdeksän NHL-ottelua tehden niissä tehot 2+2=4. Sestiton NHL-uran avausmaali syntyi 15. joulukuuta 2010 Vancouver Canucksin Roberto Luongon taakse. NHL:n siirtotakarajalla helmikuussa 2011 Blue Jackets kauppasi hänet Philadelphia Flyersiin vaihdossa Greg Mooreen ja Michael Chaputiin. Sestito pelasi loppukaudella farmijoukkue Adirondack Phantomsissa 11 ottelua, kunnes käsivamma päätti hänen kautensa. Yhteensä Sestito keräsi AHL:ssä kauden aikana 237 jäähyminuuttia, joilla hän sijoittui liigan jäähypörssissä kuudenneksi. Kesäkuussa 2011 Sestito teki vuoden mittaisen jatkosopimuksen Flyersin kanssa. Kaudella 2011–2012 hän pelasi Flyersin NHL-joukkueessa 14 runkosarjaottelua. Heinäkuussa 2012 Sestito teki taas vuoden mittaisen jatkosopimuksen joukkueen kanssa.


title: Tom Sestito

text: Lokakuussa 2012 Sestito siirtyi NHL:n työsulun ajaksi Iso-Britannian EIHL-liigan Sheffield Steelersiin. Työsulun loputtua ja NHL-kauden 2012–2013 alettua tammikuussa 2013 Sestito pelasi yhden ottelun farmissa, jonka jälkeen hän nousi Flyersin NHL-kokoonpanoon. Joukkue kuitenkin asetti Sestiton siirtolistalle, josta Vancouver Canucks nappasi hänet maaliskuussa 2013. Sestito teki kauden aikana NHL:ssä yhteensä 30 runkosarja- ja yhdessä playoff-ottelussa kolme maalia. Toukokuussa 2013 hän teki kaksivuotisen, yksisuuntaisen ja 1,5 miljoonan dollarin arvoisen jatkosopimuksen Canucksin kanssa. Ensimmäisellä kokonaisella NHL-kaudellaan 2013–2014 Sestito teki 77 runkosarjaottelussa tehot 5+4=9. Hän voitti koko NHL:n jäähypörssin 213 minuutillaan.


title: Tom Sestito

text: Sestiton isoveli Tim on pelannut myös NHL:ssä. Nykyään hän pelaa New Jersey Devilsin organisaatiossa. Veljeksillä on italialaisia sukujuuria.


title: Kansanpukujen osto Säkylässä

text: Kansanpukujen osto Säkylässä on suomalaisen taidemaalarin Arvid Liljelundin öljyvärimaalaus vuodelta 1878. Se on hänen tunnetuimpia maalauksiaan ja teosta pidetään myös Liljelundin Düsseldorfin kauden päätyönä. Maalaus esittää kahta miestä ostamassa kansanpukuja emännältä ja talonpojalta Säkylässä.


title: Kansanpukujen osto Säkylässä

text: Teoksessa esiintyvät kansatieteilijät tohtori H. A. Reinholm sekä ylioppilaslakkia pitävä maisteri F. I. Färling, jotka ovat hankkimassa pukuja Helsingin yliopiston Länsisuomalaisen Osakunnan kokoelmiin. Kuvassa olevan talonpojan mallina Liljeblad käytti entistä oppilastaan Elias Muukkaa, joka oleskeli myös Düsseldorfissa 1870-luvulla.


title: Kansanpukujen osto Säkylässä

text: Maalaus on Helsingissä Ateneumin taidemuseon kokoelmissa. Suomen Taideyhdistyksen omistukseen se hankittiin vuonna 1879.


title: Lukittu laatikko ja muita kertomuksia

text: Lukittu laatikko ja muita kertomuksia on Mika Waltarin novellikokoelma vuodelta 1978, jonka on julkaissut WSOY. Teos sisältää valikoiman Waltarin novelleja, kertomuksia ja satuja valikoidusti kirjailijan uran varrelta vuodesta 1926-1957.


title: Lukittu laatikko ja muita kertomuksia

text: Teos Kirjasampo.fi-sivustolla


title: FS Dupleix (1900)

text: FS Dupleix oli 1900-luvun alussa valmistettu Ranskan laivaston Dupleix-luokan panssariristeilijä.


title: FS Dupleix (1900)

text: Alus tilattiin Rochefortin laivastontelakalta. Sen köli laskettiin helmikuussa 1898 ja alus laskettiin vesille 28. huhtikuuta 1900. Alus otettiin palvelukseen 1903.


title: FS Dupleix (1900)

text: Palvelukseen otettaessa alus liitettiin Atlantin laivueeseen, mistä se siirrettiin reserviin 1905. Alus palautettiin palvelukseen 1. marraskuuta 1910, jolloin se määrättiin Aasian laivueeseen. Alus saapui Hong Kongiin huhtikuussa 1914 ja se osallistui lukuisiin operaatioihin Kiinanmerellä ja Intian valtamerellä.


title: FS Dupleix (1900)

text: Ensimmäisen maailmansodan alkaessa alus määrättiin palaamaan Touloniin, jonne se saapui 18. joulukuuta. Alus liittyi 19. toukokuuta 1915 Dardanellien alueelle koottuun laivasto-osastoon. Oltuaan modernisoitavana St. Nazairessa huhtikuusta lokakuuhun 1916 alus liittyi Länsi-Afrikan laivueeseen. Alus lähti 17. huhtikuuta 1919 Dakarista Brestiin, jossa se poistettiin palveluksesta.


title: Aiotko kirjailijaksi?

text: Aiotko kirjailijaksi? on Mika Waltarin kirjoittama opaskirja aloittelevalle kirjailijalle. Teoksen on julkaissut WSOY vuonna 1935.


title: Aiotko kirjailijaksi?

text: Kirjassa Waltari opastaa isällisesti aloittelevaa kirjailijaa muun muassa kasvamisessa oikeaksi kirjailijaksi, miten kehittää tyyliä ja kuinka kustantajan kanssa asioidaan. Useat kirjailijat ovat jo vuosikymmenten ajan uransa alussa tukeutuneet Waltarin teokseen. Yksi tunnetuimmista opaskirjan avulla kirjailijaksi ponnistaneista on Kalle Päätalo.


title: Aiotko kirjailijaksi?

text: Teos kustannusosakeyhtiö WSOy:n sivulla


title: Juha Mäkkeli

text: Juha Mäkkeli (s. 11.5.1970 Tampere) on suomalainen lauluntekijä ja muusikko.


title: Juha Mäkkeli

text:
Mäkkeli on säveltänyt ja sanoittanut oman tribuuttilaulun norjalaiselle MM-rallikuljettaja Andreas Mikkelsenille.
Laulu nimeltään Andreas Mikkelsen "Your day" julkaistiin vuonna 2013 Sardinian MM-rallissa Mikkelsenin syntymäpäivänä.Solistina laulussa on Movetron-yhtyeen Päivi Lepistö ja taustakuorossa on mm. 2014 Voice of Finland voittaja Siru Airistola.
Tangoprinsessa Terhi Lehtoniemen vuonna 2014 ilmestynyt cd-single Florian on myös Juha Mäkkelin käsialaa.


title: Juha Mäkkeli

text: Vuonna 2015 ilmestyi espanjankielinen versio Andreas Mikkelsenin tribuuttilaulusta. Laulun nimeltään Su dia laulaa Päivi Lepistö.


title: Cassard-luokka

text: Cassard-luokka on Ranskan laivaston kahden tyypin F70 AA -aluksen muodostama ilmatorjuntafregattiluokka. Tyyppi on ilmatorjuntaversio tyypin F70 muodostamasta Georges Leygues -luokasta. Luokkien alusten aseistus ja voimanlähde on erilainen, mutta runko on yhteinen. Cassard-luokan tehtävänä on suojata muita aluksia ilmasta tulevilta hyökkäyksiltä ja niitä voidaan lisäksi käyttää tiedustelu-, tunnistus- ja edustustehtävissä.


title: Cassard-luokka

text: Luokasta saatuja kokemuksia on käytetty suunniteltaessa La Fayette -luokkaa. Luokka on tarkoitus poistaa palveluksesta FREDA-luokan ilmatorjunta-alusten astuttua palvelukseen 2020-2022.


title: Cassard-luokka

text: Lisäksi "Courbetin" (D616) ja edelleen nimeämättömän D617:n tilaus peruutettiin.


title: Jean Bart (täsmennyssivu)

text: Jean Bart voi tarkoittaa seuraavia:


title: Minnan

text: Minnan eli min nan (perinteiset merkit: 閩南語, pe̍h-ōe-jī: "bân-lâm-gú" tai "bân-lâm-gí") on siniittinen kieli, jota puhuu äidinkielenään noin 47 miljoonaa ihmistä pääasiassa Etelä-Kiinassa Jiangxin, Fujianin, Guangdongin, Hainanin ja Zhejiangin maakunnissa sekä Taiwanissa. Kieltä kirjoitetaan yleensä latinalaisilla kirjaimilla. Taiwanissa oli vuoteen 1945 asti käytössä japanilainen katakana-kirjaimisto, ja nykyisin minnanin kirjoittamiseen käytetään Taiwanissa latinalaisten aakkosten lisäksi myös bopomofo-merkistöä.


title: Minnan

text: Minnan ei ole virallinen kieli missään maassa, mutta Taiwanin murteella on Taiwanissa "de facto" kansalliskielen asema. Minnanin puhujia on Kiinassa 26 miljoonaa, Taiwanissa 15 miljoonaa, Malesiassa 2,7 miljoonaa ja Thaimaassa yli miljoona. Lisäksi kieltä puhutaan muun muassa Indonesiassa, Filippiineillä, Singaporessa, Hongkongissa, Macaossa ja Bruneissa.


title: Minnan

text: Minnan luokitellaan min-kielten ryhmään yhdessä muun muassa minbein ja mindongin kanssa. Ylemmällä tasolla se luetaan osaksi kiinan makrokieltä.


title: Gloire-luokka (risteilijä)

text: Gloire-luokka oli Ranskan laivaston ennen ensimmäistä maailmansotaa valmistettu viiden aluksen panssariristeilijäluokka.


title: Ihantalan seurakunta

text: Ihantalan seurakunta oli 1927–1949 toiminut Suomen evankelis-luterilaisen kirkon seurakunta Viipurin lähellä. Kirkkohallinnollisesti se kuului 1926–1945 Viipurin hiippakunnan tuomiorovastikuntaan ja 1945–1949 Mikkelin hiippakuntaan. Seurakunta muodostettiin 1926 siten, että sen alueeseen otettiin Viipurin maaseurakunnasta 8 kylää (Ihantala, Kaipola, Kilpeenjoki, Pihkalanjärvi, Repola–Lyykylä, Tali ja Ylivesi) ja Antrean seurakunnasta Syvälahden kylä. Ihantalan seurakunnan toiminta alkoi vuoden 1927 alussa. Talvisodan seurauksena seurakunnan kirkkoherranvirasto siirrettiin joulukuussa 1939 Jyväskylään. Vuonna 1944 se evakuoitiin uudelleen ja sijoitettiin aluksi Hämeenkyröön ja sieltä Lohjalle. Ihantalan seurakunta, samoin kuin moni muukin siirtoseurakunta lakkautettiin vuoden 1949 lopussa.


title: Ihantalan seurakunta

text: Seurakunta osti Ihantalan kartanon päärakennuksen, johon rakennusmestari Y. A. Hagbergin piirustusten mukaan kunnostettiin kirkkosali ja länsipäätyyn rakennettiin kellotorni. Ihantalan kirkon vihki käyttöön Viipurin hiippakunnan piispa Erkki Kaila 6. marraskuuta 1927. Viipurista 17 km päässä sijainnut kirkko tuhoutui sodassa 1940. Ihantalan hautausmaan perusti 1925 Viipurin maaseurakunta. Se lahjoitti tämän vanhaksi kutsutun osan Ihantalan seurakunnalle. Hautausmaan uusi osa hankittiin seurakuntalaisen keräämillä rahoilla ja otettiin käyttöön vuoden 1927 lopulla. Toisen maailmansodan aikana tehtiin talkootyönä sankarihautausmaa oman seurakunnan sodassa kaatuneita jäseniä varten.


title: Ihantalan seurakunta

text: Ihantalan seurakunnan arkisto siirrettiin seurakunnan lakkauttamisen jälkeen Suomen kirkon keskushallinnon alaisuudessa toimineeseen lakkautettujen seurakuntien keskusarkistoon (LSKA). Siellä seurakunnan kirkonkirjoihin tehtiin merkintöjä 1. heinäkuuta 1990 saakka. Tuona päivänä koko keskusarkisto liitettiin Mikkelin maakunta-arkistoon.


title: Tidikelt

text: Tidikelt on keidasalue Algerian Saharan keskiosassa. Se rajoittuu pohjoisessa Tademaïtin tasankoon, idässä Tassili n’Ajjeriin ja etelässä Mouydir ja Ahnet -vuoria reunustavaan tasankoon. Tidikeltin länsipuolella on Touatin keidasalue. Suurimmat kaupungit ovat Tamanrassetin maakunnan In Salah ja Adrarin maakuntaan kuuluva Aoulef.


title: Tidikelt

text: Keitaat sijaitsevat laajassa painaumassa, jonka itäosaa kutsutaan nimellä Aguemour. Ilmasto on erittäin kuuma ja kuiva. Seudun asukkaat ovat arabien ja berberien sekakansaa, mustien orjien jälkeläisiä ja tuaregeja. Paikallinen berberimurre on lähes kokonaan sammunut. Perinteisiä elinkeinoja ovat keidasviljely, karjanhoito, käsityöammatit ja kaupankäynti. Nykyään monet työskentelevät öljy- ja kaasuteollisuudessa.


title: The Pact

text: The Pact on vuonna 2012 ensi-iltansa saanut Nicholas McCarthyn ohjaama yhdysvaltalainen independent-kauhuelokuva. Se tehtiin pienellä budjetilla ja oli yleisömenestys. Elokuvan ensi-ilta oli Sundancen filmifestivaaleilla 2012.


title: The Pact

text: Elokuva kertoo nuoresta naisesta nimeltä Annie, joka menee velvollisuudentunnosta kotikaupunkiinsa San Pedroon inhoamansa äidin hautajaisiin. Hän palaa lapsuudenkotiinsa ja alkaa huomata siellä tapahtuvan outoja ja selittämättömiä asioita. Talo saa Annien siskon ja serkun katoamaan, ja Annie tuntee pahuuden läsnäolon.


title: The Pact

text: Elokuvan budjetti oli vain 400 000 dollaria. Tarina sijoittuu Kaliforniaan, jossa elokuva on myös kuvattu.


title: The Pact

text: "The Pact" sai arvosteluja sekalaisista positiivisiin. Rotten Tomatoes antoi sille pisteet 5.7/10 (67 %).


title: Hook N Sling

text: Hook N Sling (oikealta nimeltään Anthony Maniscalco) on australialainen musiikintuottaja ja DJ.


title: Hook N Sling

text: Vuonna 2007 Hook N Sling oli ehdolla ARIA Music Awardsissa. Vuonna 2011 hänen kappaleensa ""Take You Higher"" nousi The Hype Machine -verkkopalvelun suosituimmaksi kappaleeksi.


title: Joan Hickson

text: Joan Hickson, OBE (5. elokuuta 1906 Kingsthorpe, Yhdistynyt kuningaskunta – 17. lokakuuta 1998 Colchester, Yhdistynyt kuningaskunta) oli brittiläinen näyttelijä, joka tuli 1980-luvulla kansainvälisesti tunnetuksi BBC:n tuottamasta televisiosarjasta "Neiti Marple". Jo ennen sarjan mukanaan tuomaa julkisuutta hän oli tehnyt mittavan uran teatteri- ja elokuvanäyttelijänä Britanniassa ja Yhdysvalloissa.


title: Joan Hickson

text: Joan Hickson syntyi 5. elokuuta 1906 Northamptonshiren Kingsthorpessa Keski-Englannissa. Kertomansa mukaan hän alkoi haaveilla näyttelijän urasta jo viisivuotiaana nähtyään "Tuhkimon" pantomiimiesityksenä. Hän opiskeli kolme vuotta Royal Academy of Dramatic Artissa Lontoossa ja teki ensiesiintymisensä teatterissa vuonna 1927 Lady Shorehamina näytelmässä "His Wife’s Children". Seuraavana vuonna hän näytteli sisäkköä Henry Jamesin romaaniin perustuvassa näytelmässä "The Tragic Muse" lontoolaisessa Arts Theatressa ja neiti Mouldia P. G. Wodehousen kirjoittamassa komediassa "Neitonen ahdingossa". Vähitellen hän vakiinnutti asemansa komediennena ja esiintyi usein keskiluokkaisena kotirouvana, hupsuna sukulaisena tai hieman yksinkertaisena sisäkkönä.


title: Joan Hickson

text: Hicksonin ensimmäinen elokuvarooli oli Jimmy Finlaysonin komediassa "Trouble in Store" (1933), jossa kaupan henkilökunta ottaa kiinni pahaa-aavistamattomat murtovarkaat. Uransa aikana hän esiintyi yli 50 brittiläisessä elokuvassa, mukaan lukien "The Guinea Pig" (1948), "Uhkavaatimus" (1950), "Sepä vasta mies!" (1952), "Leivottiin lääkäri" (1954), "Kovassa pinteessä" (1957) sekä useissa "Carry On" -sarjan komedioissa. Vuonna 1983 hän juhli 50-vuotista elokuvauraansa näyttelemällä Michael Winnerin ohjaamassa draamassa "Nainen kuin paholainen".


title: Joan Hickson

text: Lukuisista elokuvarooleista huolimatta Hickson teki parhaat roolisuorituksensa teatterissa. Hänen teatteriuransa merkkiteoksiin kuuluivat "The Guinea Pig" (1946), "Rain Before Seven" (1949) ja Peter Nicholsin musta komedia "A Day in the Death of Joe Egg" (1967), josta tehtiin myös Broadway-näytelmä (1968) ja elokuva (1970). Vuonna 1974 hän liittyi Royal National Theatreen ja sai paljon arvostusta roolistaan Alan Ayckbournin näytelmässä "Bedroom Farce", jonka Broadway-esityksestä hänet palkittiin Tony-palkinnolla (1979).


title: Joan Hickson

text: Aloittaessaan vuonna 1984 BBC:n tuottaman "Neiti Marplen" kuvaukset Hickson oli 78-vuotias ja tiettävästi vanhin televisiosarjan pääosaan kiinnitetty nainen. Sarjaa kuvattiin yhteensä 12 jakson verran kahdeksan vuoden aikana 1984–1992. Sen esitysoikeudet myytiin 32 maahan ja Hickson valittiin kaksi kertaa Bafta-ehdokkaaksi. Agatha Christie oli nähnyt vuonna 1946 Hicksonin esittävän neiti Prycea kirjoittamassaan jännitysnäytelmässä "Hänet täytyy tappaa" Lontoon West Endissä. Vaikuttuneena Hicksonin roolisuorituksesta Christie kirjoitti hänelle kirjeen, jossa toivoi hänen esiintyvän vielä jonain päivänä neiti Marplen roolissa.


title: Joan Hickson

text: Hickson sai vuonna 1987 Brittiläisen imperiumin upseerin arvonimen.


title: Joan Hickson

text: Hickson jäi eläkkeelle 86-vuotiaana omasta pyynnöstään. Hän menehtyi 17. lokakuuta 1998 Colchesterin sairaalassa 92-vuotiaana. Hän oli naimisissa lääkäri Eric Butlerin kanssa 1932–1967 tämän kuolemaan asti, ja he saivat kaksi lasta, pojan ja tyttären.


title: Michael Keane

text: Michael Vincent Keane (s. 11. tammikuuta 1993) on englantilainen jalkapalloilija, joka edustaa Valioliigassa pelaavaa Evertonia. Keane on pelipaikaltaan puolustaja.


title: Martin Ødegaard

text: Martin Ødegaard (s. 17. joulukuuta 1998 Drammen, Norja) on norjalainen jalkapalloilija, joka edustaa Eredivisiessä pelaavaa Vitesseä, jossa hän on lainalla espanjalaisesta Real Madridista. Ødegaard pelaa myös Norjan jalkapallomaajoukkueessa. Pelipaikaltaan Ødegaard on hyökkäävä keskikenttäpelaaja.


title: Martin Ødegaard

text: Ødegaard teki debyyttinsä ammattilaisena kasvattajaseuransa Strømsgodset IF:n paidassa 13. huhtikuuta 2014. Hänestä tuli Tippeligaenin kaikkien aikojen nuorin pelaaja 15 vuoden ikäisenä. Ødegaard pelasi Strømsgodsetin edustusjoukkueessa ja osallistui ulkomaalaisseurojen harjoituksiin ennen siirtymistään espanjalaiseen Real Madridiin tammikuussa 2015. Hän on pelannut vain seuran reservijoukkueessa Real Madrid Castillassa, mutta harjoittelee edustusjoukkueen kanssa.


title: Martin Ødegaard

text: Ødegaard esiintyi ensimmäisen kerran Norjan maajoukkueessa Arabiemiirikuntia vastaan 27. elokuuta 2014, jolloin hänestä tuli maajoukkueen nuorin pelaaja 15 vuoden ja 253 päivän ikäisenä.


title: Martin Ødegaard

text: Ødegaard vietti ensimmäiset vuotensa paikallisessa Drammen Strong -jalkapalloseurassa. Hänen isänsä, Hans Erik Ødegaard, perusti seuran ja aloitti poikansa joukkueen päävalmentajana. Vuonna 2005 Ødegaardin ollessa kuusivuotias, hänen vanhempansa muiden muassa sijoittivat kukin 50 000 kruunua seuraan, jotta sen omistama hiekkakenttä muutettaisiin tekonurmeksi. Tätä on sanottu välttämättömäksi Ødegaardin kehitykselle, sillä hän vietti lukemattomia tunteja kentällä.


title: Martin Ødegaard

text: Strømsgodsetin kasvatti Ødegaard teki debyyttinsä Tippeligaenissa huhtikuussa 2014, ollen kaikkien aikojen nuorin Tippeligaenissa pelannut pelaaja 15 vuoden ikäisenä. Toukokuussa 2014 hän teki ensimmäisen pääsarjamaalinsa, tehden nuoruusennätyksen myös tässä kategoriassa.


title: Martin Ødegaard

text: Ødegaardin perässä syksyllä 2014 Tippeligaen-kauden päätyttyä olivat lukuisat eurooppalaiset suurseurat, muun muassa Arsenal, Liverpool, Bayern München ja Real Madrid.


title: Martin Ødegaard

text: Ødegaard siirtyi espanjalaisen Real Madridin riveihin 22. tammikuuta 2015. Hänestä maksetun siirtokorvauksen arvioitiin olevan noin 3 miljoonaa euroa.


title: Martin Ødegaard

text: Ødegaard kuuluu Norjan maajoukkueeseen. Elokuussa 2014 Norjan jalkapallomaajoukkueen päävalmentaja Per-Mathias Høgmo kutsui Ødegaardin mukaan harjoitusotteluun Arabiemiirikuntia vastaan. Hän teki ottelussa debyyttinsä ollen kaikkien aikojen nuorin pelaaja Norjan A-maajoukkueessa. Ikää hänellä oli debytoidessaan vain 15 vuotta, 8 kuukautta ja 10 päivää.


title: Trevor Barry

text: Trevor Barry (s. 14. kesäkuuta 1983) on bahamalainen korkeushyppääjä.


title: Trevor Barry

text: Berliinin MM-kisoissa 2009 Barry jäi karsintaan. Hän ei päässyt loppukilpailuun myöskään Dohan sisäratojen MM-kisoissa 2010. New Delhin Kansainyhteisön kisoissa 2010 Barry voitti hopeaa tuloksella 229.


title: Trevor Barry

text: Daegun MM-kisoissa 2011 Barry sai pronssia ennätyksellään 232. Vuonna 2012 hän oli Istanbulin sisäratojen MM-kisoissa kahdeksas. Lontoon olympialaisissa hän jäi karsintaan. Pekingin MM-kisoissa 2015 hän sijoittui kymmenenneksi ja Rio de Janeiron olympialaisissa 2016 yhdenneksitoista.


title: Trevor Barry

text: Sivulajissaan pituushypyssä Barryn ennätys on vuonna 2006 hypätty 778.


title: Rottasota (elokuva)

text: Rottasota on Maunu Kurkvaaran käsikirjoittama ja ohjaama suomalainen draamaelokuva vuodelta 1968. Kurkvaara myös tuotti, lavasti ja kuvasi elokuvan. Sen pääosissa näyttelevät teatterikoulussa tuolloin opiskellut Tapio Kouki ja Miss Cinema Europa -kilpailun Italiassa 1966 voittanut Thelma Ramström.


title: Rottasota (elokuva)

text: Kertoja avaa elokuvan kriittisellä esipuheellaan, jossa luonnehtii nyky-yhteiskuntaa ”rottasodaksi”. Pääministerin tytär ja toisen ministerin poika, teini-ikäiset Johanna ja Rauski seurustelevat. He menevät katsomaan elokuvaa, joka kertoo ympäristön saastumisesta ja maailman tuhoutumisesta. Pääministeri vaatii radiossa yhteiskunnan mätäpesäkkeiden kitkemistä. Nuoret kokoontuvat jazzyhtyeen harjoituskämpälle, kuuntelevat pääministerin puhetta ja kommentoivat sitä kriittisesti. Rauski riitelee oman isänsä kanssa politiikasta ja sanoo haluavansa vallankumousta. Johanna sen sijaan puolustaa isäänsä Raunon syytöksiltä.


title: Rottasota (elokuva)

text: Poliisi tekee ratsian jazzklubille ja pidättää kaikki, myös paikalla olevan Raunon. Kun poliisille selviää, että Rauno on ministerin poika, konstaapeli soittaa isälle, joka käskee poliisin tuoda pojan kotiin. Matkalla Rauno karkaa poliiseilta ja piiloutuu taiteilija Miken luo. Asia vuotaa lehdistölle, mutta pääministeri onnistuu estämään uutisen julkaisun.


title: Rottasota (elokuva)

text: Seuraavana päivänä Johanna huomaa erään miehen seuraavan häntä. Hän houkuttelee miehen porraskäytävään ja huutaa apua, uhaten syyttää miestä raiskauksesta. Johanna löytää Raunon Miken luota. Mike tarjoaa heidän uudeksi piilopaikakseen mökkiä maaseudulla. Rauno ja Johanna lähtevät asunnosta eri teitä, tapaavat kadulla ja nousevat linja-autoon.


title: Rottasota (elokuva)

text: Matkalla Johanna muistelee takaumina lapsuuttaan ja Ruotsissa asuvaa äitiään, jota ei ole tavannut vanhempiensa avioeron jälkeen. Johanna sanoo ymmärtävänsä nyt, että hänen isänsä on aina ajatellut vain uraansa ja asemaansa.


title: Rottasota (elokuva)

text: Pääministeri ja ministeri eivät tiedä mitä tehdä lastensa katoamisen suhteen. Rauno ja Johanna saapuvat mökille ja rakastelevat.


title: Rottasota (elokuva)

text: Lisäksi elokuvassa esiintyvät kreditoimattomina muiden muassa:


title: Rottasota (elokuva)

text: Elokuvan takaumajaksot, jotka ovat osin värillisiä ja osin mustavalkoisia, koostettiin pääosin Kurkvaaran elokuvien "Patarouva" (1959), "Naiset" (1964) ja "Pikkuinen" (1961) materiaalista.


title: Rottasota (elokuva)

text: Otto Donnerin yhtyeen jazzmusiikin ohella elokuvassa soi Jim Pembroken tekemä ja Blues Sectionin esittämä laulu ”Answer to Life”. Elokuvassa esiintyy Donnerin yhtyeen lisäksi myös DDT Jazz Band.


title: Rottasota (elokuva)

text: Elokuvan yleisömenestys jäi vuoden 1968 heikoimmaksi, elokuva jäi ilman valtionpalkintoa ja tuotti tappiota.


title: Rottasota (elokuva)

text: Elokuvan ensi-illan aikoihin useimmat kriitikot pitivät "Rottasotaa" epäonnistumisena, vaikka sanoivat tietäneensä etteivät käsikirjoitus ja henkilöohjaus ole Kurkvaaran vahvoja lajeja. Elokuvan nähtiin sisältävän niin monia teemoja – rakkaus, suhde vanhempiin, politiikka ja ympäristönsuojelu – ettei taitavampikaan ohjaaja saisi niitä pysymään koossa (Pertti Lumirae, "Päivän Sanomat" 9.4.1968). Värikuvausta, äänitystä ja Henrik Otto Donnerin ”visuaalista” musiikkia kehuttiin. Paula Talaskivi ("Helsingin Sanomat" 7.4.1968) piti elokuvaa sen puutteista huolimatta Kurkvaaran sympaattisimpana ja "Yksityisalueen" jälkeen parhaana.


title: Rottasota (elokuva)

text: Nykyarvioijista Voima.fi-sivuston Eero Tammelle "Rottasota" ”näyttäytyy sekavasta muodostaan huolimatta radikaalina nuorisokuvauksena ja kommentaarina saasteisiinsa rappeutuvasta yhteiskunnasta”.


title: Richard Sherman (amerikkalaisen jalkapallon pelaaja)

text: Richard Kevin Sherman (s. 30. maaliskuuta 1988 Compton, Kalifornia) on yhdysvaltalainen amerikkalaisen jalkapallon pelaaja, pelipaikaltaan kulmapuolustaja. Hän edustaa NFL-liigassa pelaavaa San Francisco 49ersia.


text: Ennen ammattilaisuraansa Sherman pelasi yliopistojalkapalloa Stanfordin yliopiston joukkueessa. Hänet varattiin vuoden 2011 viidennellä kierroksella, 154. pelaajana. Myöhäisestä varausvuorosta huolimatta Shermanista tuli välittömästi aloittaja Seattle Seahawksin puolustuksessa.


text: Sherman oli tärkeä osa Seahawksin NFL:n parhaisiin kuulunutta puolustusta, kun joukkue voitti Super Bowl XLVIII:n kaudella 2013. Hänet valittiin kauden jälkeen yleisöäänestyksellä Madden NFL 15 -pelin kanteen. Pelitaitojensa lisäksi Sherman tunnetaan hyvin räiskyvänä persoonana ja suorapuheisena henkilönä.


text: Sherman edusti Seattle Seahawksia seitsemän kautta. Maaliskuussa 2018 hän teki kolmivuotisen sopimuksen San Francisco 49ersin kanssa.


title: Tsarmitunturin erämaa

text: Tsarmitunturin erämaa-alue () on yksi Lapin kahdestatoista erämaa-alueesta. Alue sijaitsee Inarin kunnassa. Alueen koko on n. 15 000 hehtaaria ja se on Suomen erämaa-alueista pienin.


title: Lammala

text: Lammala on taajama Kemiönsaaren kunnassa Varsinais-Suomessa. Taajama oli entisen Västanfjärdin kunnan keskusta, joka on muodostunut Norrlammalan ja Söderlammalan yhteenkasvaneista kylistä. Lammalan taajama-alueen koko on 1,41 neliökilometriä ja sen asukasluku on 217.


title: Lammala

text: Lammala sijaitsee Västanfjärdvikenin rannalla Kemiön saaren eteläosassa. Taajaman itäpuolella virtaa puro Lammalabäcken. Taajamassa on kauppa ja apteekki. Taajama-alueen ulkopuolella sijaitsevat Västanfjärdin uusi ja vanha kirkko.


title: Schanzen Einsiedeln

text: Schanzen Einsiedeln on neljän hyppyrimäen muodostama mäkihyppystadion Einsiedelnissa Sveitsissä.


title: Schanzen Einsiedeln

text: Ensimmäinen K20 hyppyrimäki rakennettiin paikalle vuonna 2001, mutta jo kolmen vuoden päästä se purettiin.


title: Schanzen Einsiedeln

text: Nykyisten hyppyrimäkien rakennustyöt aloitettiin vuonna 2003. Kesken rakennustöiden tapahtui maanvyörymä, joka viivästytti niiden valmistumista heinäkuuhun 2005. Andreas Küttel- ja Große KPT-Schanzessa on valaistus iltakilpailuja ja -harjoituksia varten. Hyppyrimäkien valmistumisen jälkeen tuomaritornia oli korjattava, koska sieltä ei ollut tarpeeksi hyvä näkymä urheilijoiden suorituksiin. Hyppyrimäkiä on arvosteltu puuttellisen tuulisuojauksen takia.


title: Schanzen Einsiedeln

text: Große- ja Kleine KPT-Schanze ovat luonnonmäkiä, kahdessa isommassa hyppyrimäessä on betoniset tornit ja Andreas Küttel-Schanzessa myös keula on huomattavan paljon ”ilmassa”.


title: Schanzen Einsiedeln

text: Hyppyrimäkiä pyörittävä yritys hakeutui konkurssiin syyskuussa 2007 useiden maksuvaikeuksien jälkeen. 1. tammikuuta 2009 uusi ”Schanzen Einsiedeln GmbH” -yritys otti omistusoikeuden ja muut oikuedet hyppyrimäistä itselleen.


title: Schanzen Einsiedeln

text: Alun perin hyppyrimäet nimettiin rakennustöitä sponsoreiden yritysten (AKAD, Swisscom ja KPT) mukaan, mutta toukokuussa 2009 AKD-schanze nimettiin Andreas Küttel-Schanzeksi ja Swisscom-schanze Simon-Ammann-Schanzeksi. Hyppyrimäissä järjestetään säännöllisesti mäkihypyn kesä-GP:tä, Continental-, FIS- ja Alpen Cupia.


title: Schanzen Einsiedeln

text:
Kesämäkiennätyksen 121,0 metriä on hypännyt Gregor Schlierenzauer, epävirallista kesämäkiennätystä pitää hallussaan Simon Ammann 122,0 metrin hypyllään.
Kesämäkiennätyksen 79,5 metriä on hypännyt Klemens Murańka.
Naisten kesämäkiennätyksen 75,0 metriä on hypännyt Agnes Reisch.


title: Julio Jones

text: Quintorris Lopez "Julio" Jones (s. 3. helmikuuta 1989 Foley, Alabama) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa NFL-liigassa pelaavaa Atlanta Falconsia.


title: Julio Jones

text: Ennen ammattilaisuraansa Jones pelasi yliopistojalkapalloa kotiosavaltionsa Alabaman yliopiston joukkueessa. Hänet varattiin vuoden 2011 ensimmäisellä kierroksella, tilaisuuden kuudentena pelaajana. Kuudes varausvuoro kuului alun perin Cleveland Brownsille, joka vaihtoi sen Atlanta Falconsille viittä varausvuoroa vastaan.


title: Julio Jones

text: Jones tunnetaan isokokoiseksi laitahyökkääjäksi erittäin atleettisena pelaajana, jonka vahvuuksia ovat nopeus sekä erinomainen ponnistusvoima.


title: Léon Gambetta -luokka

text: Léon Gambetta -luokka oli Ranskan laivaston ennen ensimmäistä maailmansotaa valmistettu kolmen aluksen panssariristeilijäluokka.


title: FS Dupetit-Thouars (1901)

text: FS Dupetit-Thouars oli 1900-luvun alussa valmistettu Ranskan laivaston Gueydon-luokan panssariristeilijä.


title: FS Dupetit-Thouars (1901)

text: Alus tilattiin Toulonin laivastontelakalta. Sen köli laskettiin huhtikuussa 1899 ja alus laskettiin vesille 5. heinäkuuta 1901. Alus otettiin palvelukseen 1905.


title: FS Dupetit-Thouars (1901)

text: Ensimmäisen maailmansodan alus palveli Kanaalin ja Atlantin alueilla. Alus suojasi 28 kauppalaivan saattuetta New Yorkista, kun Saksan keisarikunnan laivaston sukellusvene torpedoi sen 7. elokuuta 1918 400 merimailia Brestistä. Yhdysvaltain laivaston hävittäjät pelastivat pääosan miehistöstä.


title: Eymet

text: Eymet on kunta Lounais-Ranskassa Dordognen departementissa Akvitanian alueella. Siellä on kaksi linnaa; 1200-luvulla rakennettu Eymetin linna ("Château d'Eymet") ja 1600-luvulla rakennettu Pouthetin linna ("Château de Pouthet").


title: Trifenyylimetyylikloridi

text: Trifenyylimetyylikloridi eli trityylikloridi eli trifenyylikloorimetaani (CHCl) on aromaattinen organohalogeeniyhdiste. Yhdistettä käytetään orgaanisissa synteeseissä muun muassa polysakkaridi- ja peptidikemiassa.


title: Trifenyylimetyylikloridi

text: Huoneenlämpötilassa trifenyylimetyylikloridi on valkoinen kiinteä aine. Yhdiste ei liukene veteen, mutta liukenee useimpiin orgaanisiin liuottimiin kuten dikloorimetaaniin, dimetyyliformamidiin ja pyridiiniin.


title: Trifenyylimetyylikloridi

text: Trifenyylimetyylikloridia voidaan käyttää sekä karbokationien, karbanionien että radikaalien lähteenä. Trifenyylimetyylikloridi reagoi esimerkiksi S1-reaktiolla muodostaen välituotteena trifenyylimetyyli- eli trityylikationin. Trifenyylimetyylikationi on erityisen stabiili konjugaation vuoksi ja muodostuu muun muassa, kun trifenyylikloorimetaania liuotetaan polaariseen ei-nukleofiiliseen liuottimeen kuten rikkidioksidiin. Erittäin emäksisissä olosuhteissa esimerkiksi natriumin dietyylieetteriliuoksessa muodostuu trifenyylimetyylikarbanionin sisältävä organometalliyhdiste trifenyylimetyylinatrium. Eräiden metallien, kuten hopean vaikutuksesta trifenyylimetyylikloridi muodostaa trifenyylimetyyliradikaalin.


title: Trifenyylimetyylikloridi

text: Trifenyylimetyylikloridia voidaan valmistaa bentseenistä ja tetrakloorimetaanista alumiinitrikloridin toimiessa katalyyttinä.


title: Trifenyylimetyylikloridi

text: Trifenyylimetyylikloridia käytetään orgaanisissa synteeseissä liittämään alkoholeihin, karboksyylihappoihin, tioleihin tai amiineihin suojaryhmäksi trifenyylimetyyli- eli trityyliryhmä. Tätä käytetään syntetisoitaessa muun muassa polypeptidejä ja polysakkarideja. Liuottimena suojausreaktioissa käytetään pyridiiniä, joka myös toimii heikkona emäksenä reaktiossa. Trifenyylimetyyliryhmäsuojauksen voi poistaa heikkojen happojen avulla.


title: Christoph Haizmann

text: Johann Christoph Haizmann (1651/1652 Traunstein, Baijeri – 14. maaliskuuta 1700 Neustadt an der Mettau, Böömi [nyk. Nové Město nad Metují, Tšekki]) oli baijerilaissyntyinen itävaltalainen maalari, joka tunnetaan omaelämäkerrallisesti kuvatusta riivauksesta. Psykologit ja psykiatrit ovat tutkineet hänen tapaustaan 1920-luvulta alkaen, ensimmäisenä Sigmund Freud.


title: Christoph Haizmann

text: Haizmannin varhaisvaiheista ei tiedetä paljonkaan. Hän kertoi, että kun hän oli menettänyt vanhempansa, oletettavasti isänsä, paholainen ilmestyi hänelle vuonna 1668 ”rehdin porvarin” hahmossa ja lupasi auttaa, jos hän suostuisi sopimukseen. Haizmann allekirjoitti kaksi sopimuskirjaa, joissa hän sitoutui paholaisen ”orjalliseksi pojaksi”. Ensimmäisen sopimuksen hän kirjoitti musteella; vuoden kuluttua paholainen ilmestyi pelottavassa hahmossa ja pakotti Haizmannin allekirjoittamaan toisen sopimuksen omalla verellään. Sopimukset tehtiin yhdeksäksi vuodeksi, ja tämän ajan kuluttua paholainen saisi Haizmannin ruumiin ja sielun omakseen.


title: Christoph Haizmann

text: Kun määräaika oli umpeutumassa elokuussa 1677, Haizmann ahdistui, ja hänet lähetettiin Mariazellin pyhiinvaelluspaikkaan. Papit suorittivat siellä manauksen, ja neitsyt Maria pakotti paholaisen antamaan verellä kirjoitetun sopimuskirjan takaisin.


title: Christoph Haizmann

text: Parin kuukauden kuluttua pahat henget alkoivat uudestaan vaivata Haizmannia, ja hän päätteli, että tarvittaisiin uusi manaus, jotta hän saisi takaisin myös musteella kirjoitetun sopimuskirjan. Toinen manaus suoritettiin onnistuneesti toukokuussa 1678.


title: Christoph Haizmann

text: Paholainen ilmestyi Haizmannin mukaan kahdeksan kertaa eri hahmossa, ja hän maalasi ilmestyksistä kuvia sekä piti päiväkirjaa.